INFO Archives - Page 3 of 12 - Radio Banja 2\nKupovina je uslovljena uobičajenim korporativnim i regulatornim dozvolama, uključujući i one koje izdaje Narodna banka Srbije. U saopštenju se navodi da se očekuje da će Pireus banka postati deo Direktne banke do kraja prvog kvartala 2018. godine, po pribavljanju svih neophodnih saglasnosti nadležnih organa. Ukoliko sve saglasnosti budu pribavljene u skladu sa očekivanjima, Direktnu banku će u 2018. godini činiti …\nNa današnjoj sednici Upravnog odbora RTS-a dužnosti direktora Radio Beograda razrešen je Milivoje Mihajlović, koji se na toj funkciji nalazio od jula 2015. godine. Za v. d. direktora Radio Beograda izabran je Milan Nedić, nekadašnji urednik Jutarnjeg i Beogradskog programa. Dosadašnji direktor Mihajlović prelazi na dužnost pomoćnika generalnog direktora RTS-a.\nBritanija se nalazi pred najalarmantnijom pretnjom od islamskih ekstremista koji nastoje da izvedu masovne napade, za koje je često potrebna priprema od samo nekoliko dana, izjavio je danas šef britanske obaveštajne službe MI5 Endru Parker Tanjug/Informer.rs 17. 10. 2017. 22:06 Tanjug/AP ilustracija On je dodao da takav nivo pretnje nikada nije video u svojoj karijeri koja traje već 34 godine, …\nBanjaluka, opozicija udaljena iz skupštine RS\nNakon pauze, poslanici su glasali za udaljavanje opozicije iz sale, za šta je glasalo 44 poslanika, a niko nije bio protiv ni uzdržan. I tokom glasanja, poslanici opozicije su duvali u pištaljke, a neki od njih su seli za sto predsedavajućih, prenose Nezavisne. Predsednik NS RS Nedeljko Čubrilović dao je novu pauzu, a nastavak sednice je neizvestan. Poslanici opozicije ranije …\n(UŽIVO) LIGA ŠAMPIONA: Dva najefikasnija tima u Evropi sudaraju se u Mančesteru!\n(UŽIVO) LIGA ŠAMPIONA: Dva najefikasnija tima u Evropi sudaraju se u Mančesteru! Najefikasniji timovi u Evropi sudariće se u 3. kolu Lige šampiona. Fudbaleri Mančester sitija dočekaće večeras Napoli (20.45, Arena sport 4) u derbiju grupe F, a ukoliko obe ekipe nastave u istom ritmu, može da se očekuje spektakl na “Etihadu” informer.rs 17. 10. 2017. 20:09 Reuters “Građani” su …\nHapšenje zbog planova za ubistvo političara u Francuskoj\nAntiteroristička policija je uhapsila osumnjičene starosti od 17 do 25 godina, u okviru istrage o krajnje desničarskim aktivistima, naveo je neimenovani izvor blizak istrazi. Time je potvrđena informacija koju je prethodno objavio francuski list Mond. Figaro navodi da su oni uhapšeni u okviru istrage u kojoj je bivši desničarski ekstremista uhapšen krajem juna. U toj akciji je bivši član grupe …


Transparentnim procesom za izbor novog Poverenika do najboljeg kandidata - Srbija do Informacija Transparentnim procesom za izbor novog Poverenika do najboljeg kandidata - Srbija do Informacija\nZa nepunih mesec dana ističe mandat aktuelnom Povereniku. Prethodna iskustva sa kašnjenjem izbora rukovodilaca državnih organa, posebno nezavisnih institucija, imala su štetne posledice na njihov rad, a posledično i na prava građana i javni interes koje bi ove institucije trebalo da štite. Zbog toga inicijativa poziva nadležni odbor da što pre otpočne postupak izbora novog Poverenika.\nU otvorenom pismu predlaže se da odbor javno pozove sva zainteresovana lica koja ispunjavaju uslove da se prijave za funkciju Poverenika. Zbog značaja institucije Poverenika kao nezavisnog državnog organa, posebna pažnja treba da se posveti kriterijumima neophodnim za stručnu i profesionalnu zaštitu prava na pristup informacijama od javnog značaja i prava na zaštitu podataka o ličnosti. Da bi se obezbedio izbor najboljeg kandidata, incijativa poziva odbor da precizira zakonske uslove za izbor Poverenika, primeni standarde iz drugih postojećih zakonskih rešenja i dobrih praksi. Takođe, potrebno je i da nadležni odbor obavi razgovor sa najboljim kandidatima na sednici koja će biti otvorena za javnost i da obrazloži predlog odluke o izboru najboljeg kandidata prema definisanim uslovima.\nEkološko udruženje „Rzav“\nSERTO – Profesionalizacija i kvalitet u obrazovanju odraslih\nUdruženje „Ponuđači Srbije“


Kako Grci spasavaju izgubljenu sezonu | Sve u svemu\nIspred većine kuća i apartmana postavljen natpis – izdajemo garsonjere za 25 i dvosobne stanove za 50 evra dnevno\nTabla s oglasima za izdavanje (Foto J. P. S)\nEvija Pefki – Umesto kreveta više, koji se uobičajeno u ovo doba godine tražio duž egejske obale, ovih dana pred većinom apartmana na Eviji stoji tabla s natpisom „Izdajem garsonjeru za 25 i dvosoban stan za 50 evra dnevno”.\nRazlog je pandemija virusa korona koji je zatvorio grčku granica i ujedno rasterao poslednje srpske, ali i druge turiste koji su autobusom ovde stigli na odmor.\nVlasnici apartmana kažu da su table postavili više reda radi nego što se nadaju gostima, a i ako se neko raspituje za iznajmljivanje, to su Grci koji vikendom dolaze iz Atine.\nOd pre četiri dana, kada je otišao i poslednji autobus s beogradskim registarskim tablicama, ovde se osim grčkog ne može čuti drugi jezik. Kako stvari stoje, tako će ostati do kraja sezone jer novih organizovanih tura bar iz Srbije više nema, tvrde meštani i vodiči koji su goste ovde dočekivali, a sada se i sami pakuju za povratak kući.\nS druge strane, oni malobrojni preostali turisti iz Srbije koji su došli sopstvenim prevozom i uspeli pre zatvaranja granice da uđu u Grčku, a pritom nisu ni pozitivni na koronu, naveliko produžavaju odmor jer im je sigurnije da ostanu tu gde su i sačekaju da se epidemiološka situacija u Srbiji smiri.\nMahom ostaju u istim apartmanima koji su ionako unapred plaćeni za druge goste koji nisu imali sreću da ove godine vide more.\nVlasnici apartmana kažu da su još dobro prošli jer je većina agencija iz Srbije uplaćivala novac za smeštaj neposredno pre dolaska svake nove ture.\nProblem je, kako pričaju ovdašnji turistički vodiči, agencijama iz Srbije koje su unapred platile celokupan zakup do kraja septembra, a nisu uspele da realizuju ni 20 odsto tura, pa su na gubitku.\nBudući da je reč o koroni, koja se tretira kao „viša sila”, realno i ne očekuju da će im grčki partneri vratiti novac.\nOno što im predstavlja dodatni problem jeste da li će ako korona potraje moći da nastave poslovanje naredne sezone, a na stranu što će većina gostiju sigurno čekati poslednji trenutak kako bi bila sigurna da će moći da ode na odmor poučena upravo aktuelnom situacijom. Znači, da ne mogu da računaju na „frst minit”, to jest na one koji su uplaćivali letovanje već u januaru ili februaru.\nNa pitanje šta je s turistima koji su deportovani s ovog ostrva zbog činjenice da je sedmoro bilo zaraženo, pa su umesto da budu smešteni u karantin, u pratnji policije ukrcani u dva autobusa i poslati u Srbiju, da li će oni biti obeštećeni jer se nisu „ni osolili”, većina je skeptična prema toj mogućnosti i kažu da još nemaju nikakve informacije.\nMnogo je onih koji više ne izdaju garsonjere, već su stavili ključ u bravu jer im je svaki dan bez gostiju trošak.\nInteresantno je da su, uprkos činjenici da su plaže mahom prazne, restorani i kafići otvoreni. Brod koji prevozi turiste od mesta Agijus Kampus do Evije i dalje vozi sedam puta dnevno kao da je puna sezona.\nOni koji su prešli granicu kažu da se na prelazu iz Grčke u Bugarsku čeka oko sat i da nema nikakvih dodatnih problema.\nOni koji odavde kreću narednih dana takođe ne treba da brinu iako je od pre dva dana zatvorena i bugarska granica jer Srbi nesmetano mogu u tranzitu da prođu kroz tu zemlju.


SAM :: Aktivnosti :: XII Godišnja Skupština SAM-a\nNaslovna :: Aktivnosti :: Aktivnosti :: XII Godišnja Skupština SAM-a\nXII Godišnja Skupština SAM-a\nRekordan broj članova – 458, profesionalni razvoj menadžera, uticaj na širu društvenu zajednicu i region i dalje u prvom planu.\nProfesionalni razvoj menadžera, deljenje iskustva i najboljih poslovnih praksi među članovima SAM-a, kao i uticaj na poslovno okruženje, širu društvenu zajednicu i region deo su ciljeva Srpske asocijacije menadžera na kojima je rađeno u 2018, a koji će biti u fokusu i u ovoj godini, zaključeno je na 12. redovnoj godišnjoj Skupštini.\nPredsednik Skupštine, Danijel Pantić, otvorio je ovo redovno godišnje zasedanje članova utvrđivanjem kvoruma, a zatim pozvao predsednicu SAM-a, Stanku Pejanović.\nStanka Pejanović, predsednica SAMa istakla je da je prethodna godina bila izuzetno uspešna za Srpsku asocijaciju menadžera sa više aspekata i u kojoj je organizovano više od 70 kvalitetnih događaja, a na kojima je prisustvovalo više od 3000 ljudi. U prethodnoj godini značajno je povećan broj članova i sada Asocijacija okuplja rekordan broj profesionalnih menadžera – 458.\nU 2019. godini članovi Asocijacije najviše će biti usmereni ka temi digitalizacije i četvrte industrijske revolucije, inovacija, ali i ka profesionalnom razvoju menadžera, zadržavanju i ulaganju u kadrove kako bi se sprečio „odliv mozgova“, transformaciji kompanija, rodnoj ravnopravnosti, konkurentnosti Srbije i regiona i jačanju međunarodne saradnje.\n„Dvadesetprvi vek je vek brzih promena koje nameću potrebu da se neprestano uči i napreduje, a mi u SAM-u delimo jedno nastojanje - kako biti bolji, kako stalno biti bolja verzija sebe. Zato ćemo i u narednom periodu nastaviti sa aktivnostima koje su usmerene na profesionalni razvoj naših članova jer želimo da SAM nastavi da privlači i okuplja menadžere koji kontinuirano unapređuju svoje menadžerske i liderske veštine, nesebično dele znanja i iskustva podižući time sopstevene kapacitete, ali i kapacitete zajednice i društva u kome živimo. Nastojaćemo takođe da svojim angažovanjem utičemo na šire poslovno okruženje, da budemo uzori dobre poslovne prakse u našoj zemlji i regionu, jačajući saradnju sa srodnim udruženjima širom regiona i Evrope“, rekla je Stanka Pejanović, predsednica Srpske asocijacije menadžera.\nPrethodnu godinu obeležio je regionalni skup privrednika i političara SAMIT100, koji je tokom dva dana u Beogradu okupio više od 150 učesnika iz Srbije i sedam zemalja regiona kao i više od 70 domaćih i regionalnih predstavnika medija. Takođe, SAM je postao deo Evropske konfederacije menadžera (CEC), jedne od šest partnerskih organizacija koju priznaje Evropska komisija i obuhvata članstvo od oko milion menadžera u Evropi kroz svoje nacionalne i sektorske federacije. Tokom 2019. godine, SAM će biti domaćin sastanka Evropske konfederacije menadžera i ugostiti najviše predstavnike ove renomirane organizacije.\nSAM je u 2018. godini organizovao više od 70 raznovrsnih aktivnosti, negovao je već tradicionalne događaje poput SAM Wine Club, After Holiday Cocktail i Junskog susreta, kao i predstavljanje članova kroz format „Veče sa...“.\nNakon obraćanja Predsednice, tim lideri Radnih grupa koje su prošle godine definisale nove programe i formate, predstavili su rezultate događaja.\nProgram „Edu Talks“ predstavila je Ivana Jelovac navodeći da je održano četiri predavanja i radionice kojima je prisustvovalo više od 100 učesnika.\nO Mastermind SAM je pričala Milica Pićurić koja vodi ovaj format naglasivši da su obe formirane grupe, prva koja je startovala na proleće i okupila preduzetnike, i druga iz jesenjeg ciklusa koju su činili CEO i direktori, iskazale izuzetno zadovoljstvo konceptom programa.\nO jedinstvenom sistemu podrške Business Hub-u i Menadžerskom ugovoru, govorio je Nebojša Mandić.\nU 2018. pokrenuti su i pilot programi „Menadžer/ka za primer“, Tech Talks i „Business Club“. Nastavljeno je i promovisanje liderstva i profesionalni razvoj mladih menadžerima kroz jedinstveni, ekskluzivni mentorski program – MenProSAM, u okviru kojeg je startovala četvrta generacija, a održana je i prva Mentorska konferencija. Na kraju godine, Srpska asocijacija menadžera dodelila je prestižne “SAM Godišnje nagrade” na svečanom događaju “SAM Gala 2018”. Svečanosti u Belexpo centru prisustvovalo je 400 zvanica iz poslovnog, političkog, kulturnog i medijskog života, kao i predstavnici udruženja menadžera iz regiona.\nTokom 2019. SAM planira pokretanje novih i reaktiviranje starih među kojima je „Forum menadžera“.\nPosle predstavljanja rezultata, Jelena Bulatović, izvršna direktorka SAM-a, iznela je finansijske izveštaje i zahvalila se svim partnerima i prijateljima koji su pomogli realizacije događaja.\nTakođe, predsednik Nadzornog odbora Vladan Simeunović predstavio je izveštaj o radu Nadzornog odbora, a zatim su izabrani članovi Nadzornog odbora na mandat od tri godine.\nNadzorni odbor činiće Vladan Simeunović, advokat/partner,advokatska kancelarija Simeunović & Ikonović, Danijela Mirković, partner, kompanija EY i Lidija Labudović, advokat/konsultant, Harissons.\nSrpska asocijacija menadžera nastaviće da dodatno promoviše menadžersku struku i da svojim delovanjem radi na osnaživanju menadžerske i preduzetničke zajednice u Srbiji i regionu.\nXII GODIŠNJA SKUPŠTINA


Republika / SPHERO BOLT - KOTRLJAJUĆI ROBOT za učenje osnova programiranja\n00:30Japanske sonde došle do asteroida 00:16OČAJ ILI DOBAR MARKETING? Biznismen poklanja BMW svakom ko kupi stan u njegovoj zgradi 00:08SKANDAL U ŠAPCU: Napadnuta žena člana SNS 23:53REAL SLOMIO BASKONIJU: Superkup Madriđanima! 23:53STEFANOVIĆ BEZ DLAKE NA JEZIKU: Čudno je što Vukosavljeviću ne smeta da ga brani Đilas 23:36Fudbaler Partizana dobija srpsko državljanstvo! 23:31KORBIN IZAZVAO MEJEVU: Ako Bregzit ne uspe, NOVI IZBORI SU NEOPHODNI 23:18Surovo iskrena ispovest legende Liverpula: Gledao sam prijatelje kako ginu, i sam sam morao da ubijem 23:17KUVA NA RELACIJI PEKING VAŠINGTON: Ambasador SAD pozvan na razgovor, viceadmiralu naređeno da se vrati u zemlju 23:12PRST U OKO KANCELARKI: Ministar policije Nemače odbija da smeni prvog obaveštajca\nsreda, 12. 9. 2018.| 04:30\nSphero Bolt, robotić koji može i da vam namigne\nNajveća promena je što Sphero Bolt dolazi sa animiranim 8×8 LED displejom koji može i da se programira, te da prikazuje emotikon koji namiguje kada je zadatak uspešno obavljen, kao i strelicu koja pokazuje u kom smeru robot planira da se kreće.\nPored toga sadrži i četiri infracrvena senzora, što znači da postoji mogućnost da roboti komuniciraju među sobom. Ovo je prvi put da je Sphero doneo opciju koja omogućava interakciju između robota, a zahvaljujući kojoj do pet robota može da komunicira u isto vreme, a na udaljenosti do pet metara.\nNovi robot ima i ugrađeni kompas, senzor za ambijentalno svetlo, kao i bolju bateriju koja omogućava do dva sata neprekidnog korišćenja. Robotom se upravlja uz pomoć prilagođene aplikacije, a služi za učenje osnova robotike, te programiranja.\nJedna verzija aplikacije - Sphero Play služi za zabavu, dok druga - Sphero Edu omogućava kombinovanje različitih blokova koda, a kako bi se uticalo na ponašanje robota, te učilo programiranje.\nNauka Hi-tech Hi tech Robot Učenje Kotrljajući robot\nSTEFANOVIĆ BEZ DLAKE NA JEZIKU: Čudno je što Vukosavljeviću ne smeta da ga brani Đilas\nsubota, 22. 9. 2018. 102\nsubota, 22. 9. 2018. 88\nsubota, 22. 9. 2018. 68\nsubota, 22. 9. 2018. 58


Uzimaju “parče” srpske firme, potpisivanje u četvrtak – Bankar.rs\nHome/KOMPANIJE/Uzimaju “parče” srpske firme, potpisivanje u četvrtak\nUzimaju “parče” srpske firme, potpisivanje u četvrtak\nČeški Central European Industries preuzeće udeo, ne precizira se koliki, u srpskoj Beohemiji, saopšteno je iz Privredne komore.\nNaime, Privredna komora Srbije (PKS) pozvala je na zvaničnu ceremoniju potpisivanja Ugovora povodom preuzimanja udela u kompaniji Beohemija d.o.o. između privrednih subjekata “Central European Industries”, iz Češke, i “Preston Holdinga” iz Srbije, koja će se u četvrtak obaviti u prostorijama Privredne komore Srbije, Resavska 15.\nKompanija “Beohemija”, u vlasništvu “Preston Holdinga”, jedan od lidera u proizvodnji deterdženata i kućne hemije na prostoru jugoistočne Evrope, prepoznata je kao kapitalna investicija od strane češke holding kompanije, saopšteno je iz PKS.\nCentral European Industries je moderan industrijski holding sa visokom dodatom vrednošću u oblasti energetike, inženjeringa i reciklaže materijala. Sadrži petnaest kompanija sa više od 2.000 zaposlenih i prometom od preko 200 miliona evra.\nKako kažu iz PKS, ovo je mogućnost da naše proizvode i naš rad podignemo na nivo svetskih multinacionalnih kompanija, a srpsku kompaniju upišemo na globalnu mapu industrije deterdženata i kućne hemije.\nBeohemija PKS preuzimanje


Laridžani: Iran suverena država koja ima pravo da obogaćuje uranijum\nRuski i iranski zvaničnici sastali su se u Moskvi na razgovorima o kompromisnom predlogu kojim bi se Iranu omogućilo da obogaćuje svoj uranijum na teritoriji Rusije. Prema izjavi jednog neimenovanog ruskog zvaničnika, na pregovorima nije postignut napredak, a glavni iranski pregovarač, Ali Laridžani, posle sastanka je rekao novinarima da je Iran suverena država koja ima pravo da obogaćuje uranijum za nuklearne reaktore. U zajedničkom saopštenju dve strane su najavile d će razgovori biti nastavljeni. U medjuvremenu, predsednik Buš je za vreme posete Avganistanu izrazio zabrinutost da bi mogući razvoj nuklearnog oružja u Iranu bio dogadjaj koji bi najviše ugrozio svetsku stabilnost.\nIslamski Džihad obećao da će se osvetiti Izraelu\nIslamski Džihad obećao je da će se osvetiti Izraelu nakon što je jedan od glavnih vojnih komandanata te grupe, Haled al-Daduh, poginuo u eksploziji njegovog automobila u pojasu Gaze. Očevici kažu da su prilikom eksplozije videli na licu mesta jednu izraelsku letelicu, ali je Izrael demantovao da je umešan u incident. U medjuvremenu je u Jerusalimu izraelska policija uhapsila trojicu pripadnika Hamasa, optužujući ih da su se bavili političkom kampanjom u arapskom,istočnom delu Jerusalima, gde su takve palestinske aktivnosti zabranjene. Izraelska ministarka inostranih poslova Cipi Livni upozorila je EU da ne finansira palestinsku vladu predvodjenu Hamasom, rekavši da nema garancija da pomoć Palestinskoj upravi ne bi bila upotrebljena na štetu Izraela.\nPoginuo čečenski komandant povezan sa Al-Kaidom\n" hspace=2 src="/serbian/images/ap_pakistan_mob_police_protest_19feb06_eng_195.jpg" width=195 align=left vspace=2 border=0>Pakistanske snage bezbednosti saopštile su da su napale jedno uporište ekstremista u blizini granice sa Avganistanom, pri čemu je ubijeno oko 40 stranih boraca i lokalnih ekstremista. Kako je saopšteno, u napadu je poginuo i jedan čečenski komandant povezan sa Al-Kaidom, koji je ubijen dok je pokušavao da izbegne napad u plemenskom regionu Severni Vaziristan. U operaciji, u kojoj su takodje uništene velike količine oružja i eksploziva, poginuo je jedan pakistanskivojnik a ranjeno najmanje 12. Prema tvrdnjama očevidaca, u vatri koju su otvorile pakistanske snage pogodjene su i neke civilne kuće, ali još nema nezavisne potvrde tih izjava.


Novi Zakon o finansiranju političkih partija onemogućava kupovinu glasova\nNalazite se ovdje:Početna»Antikorupcijske politike»Novi Zakon o finansiranju političkih partija onemogućava kupovinu glasova\nAntikorupcijske politike, Izbori, Izbori 2014, Parlament, Saopštenja za medije, Saopštenja za medije 18/02/2014\nNakon što je Skupština Crne Gore juče usvojila izmjene i dopune Zakona o finansiranju političkih partija i drugu relevantnu izbornu legislativu, smatramo da više ne postoje bilo kakve prepreke da se oni proglase važećim od strane Predsjednika države Filipa Vujanovića, kako bi zaštitni mehanizmi koji su u njih ugrađeni mogli biti primjenjeni već na narednim lokalnim izborima.\nNaime, upravo je novi Zakon o finansiranju političkih partija taj koji će onemogućiti kupovinu glasova koju je DPS sprovodio tokom prethodnih izbornih ciklusa koristeći javne fondove, državni novac i zapošljavanja u državnoj upravi kako bi na terenu ostavario veći politički uticaj i nezakonito pribavio glasove za sebe.\nAdekvatna i dosljednja primjena novog Zakona će svim učesnicima izbora omogućiti ravnopravne uslove i spriječiti da vladajuća partija nastavi da bezočno eksploatiše činjenicu da upravo njen kadar čini većinu u institucijama sistema koje uoči izbora raspolažu novcem koji se može upotrijebiti za kupovinu glasova na terenu.\nTako bi novi zakon trebao da onemogući da se uoči izbora dijele jednokratne socijalne naknade, dotacije i krediti u cilju kupovine glasova, te da se zbog istog razloga opraštaju dugovi za struju, vodu, komunalije, porez i slično.\nZakon takođe postojećoj Državnoj izbornoj komisiji propisuje veća ovlašćenja i sada je ona po prvi put i zakonski obavezna i nadležna da procesuira i sankcioniše sve one koji zloupotrebama pokušavaju doći do glasova za svoju partiju. Dužnosti iz tek usvojenog Zakona o finansiranju političkih partija su obavezujuće i za postojeći sastav Državne izborne komisije, bez obzira na to što današnju skupštinsku raspravu nije prošao Zakon o izmjanama i dopunama o izboru odbornika i poslanika, te u tom smislu više ne postoje opravdanja za dosadašnje zatvaranje očiju pred brutalnim i neskrivenim izbornim zloupotrebama.\nTakođe, smatramo da ne postoji bilo kakav razlog da se sa proglašenjem usvojenih zakona čeka, posebno imajući u vidu da je to neophodno zbog vraćanja povjerenja u izborni proces koje je danas dodatno poljuljano odlukom DPS-a i jedne opozicione partije da sruše Zakon o izboru odbornika i poslanika, kao i zbog činjenice da je izgrađivanje povjerenja u izborni proces takođe jedan od ključnih spoljno-političkih prioriteta Crne Gore.\nIz tog razloga, pozivamo predsjednika Crne Gore Filipa Vujanovića da hitno proglasi sve zakone koji su juče usvojeni, a prvenstveno izmjene i dopune Zakona o finansiranju političkih partija, kako bi se isti što prije objavili u Slubenom listu Crne Gore i kako bi njihova primjena počela odmah.\nDemokratska partija socijalista DIK DPS Državna izborna komisija Filip Vujanović Skupština Crne Gore Zakon o finansiranju političkih partija\nPredhodni članakSubvencije u poljoprivredi u izbornom periodu\nSlijedeći članak Dokumenta


Od decembra sa manjim kućnim ljubimcima u šalter sale grada i opština - Pet Magazine\nOd petmagazine.rs - 27/11/2018\nOd decembra sa manjim kućnim ljubimcima u šalter sale grada i opština\nZamenik gradonačelnika Beograda Goran Vesić izjavio je juče da je Gradsko veće na sednici održanoj u petak usvojilo Predlog odluke o dopuni Odluke o držanju domaćih životinja i kućnih ljubimaca na teritoriji grada Beograda.\nIzvor: Beoinfo, Foto: Shutterstock\nOvom odlukom se omogućava da Grad Beograd i gradske opštine donesu odluke kojima se dozvoljava da se u šalter sale, uslužne centre i pisarnice mogu uvoditi manji psi ukoliko nisu opasni, imaju povodac, vakcinisani su protiv besnila i obeleženi u skladu sa zakonom, kao i mačke ukoliko su u transporteru.\nPredlog odluke upućen je na razmatranje i usvajanje Skupštini grada, a sednica će biti održana 30. novembra.\n– Inicijativu za donošenje ove odluke podnela je Gradska opština Vračar, koja je predložila da se u gradskoj i opštinskim upravama omogući vlasnicima manjih kućnih ljubimaca, pasa i mačaka, da prilikom odlaska u šalter salu, uslužni centar ili pisarnicu mogu sa sobom da povedu kućne ljubimce, pod uslovima koje propisuje ova odluka, a u cilju unapređenja svakodnevnog života građana Beograda – rekao je Vesić.\nOn je dodao da je Grad Beograd u poslednjih pet godina uredio više od 30 „pet zona”, odnosno igrališta za kućne ljubimce i dodao da će naredne godine na Novom Beogradu početi izgradnja groblja za kućne ljubimce.\nVesić je izrazio uverenje da će odbornici Skupštine Grada Beograda usvojiti ovu odluku, što će biti dokaz da se Beograd menja i prihvata vrednosti koje su u mnogim gradovima Evrope odavno standard.


Pušači izgube deceniju života\nD. C.\t 10. februara 2013. 00:00\nŽene koje puše imaju podjednake šanse da preminu od raka pluća i drugih bolesti povezanih sa pušenjem kao i muškarci, a pored toga, pušači oba pola u proseku žive jednu deceniju manje od nepušača.\nOvo su neki od zaključaka dva velika istraživanja koja su ispitivala trendove smrtnosti među pušačima. Pušenje se smatra vodećim uzrokom smrti koji se može sprečiti. Samo u Velikoj Britaniji, procenjuje se, pušenje izaziva više od 100.000 preranih smrtnih slučajeva godišnje.\nDr Majkl Tun iz Američkog društa za rak predvodio je istraživanje koje je pratilo stope smrtnosti u tri navrata tokom poslednjih 50 godina. On kaže da novi podaci potvrđuju prethodne nalaze da žene pušači imaju isti rizik od smrti kao muškarci. U istraživanju je učestvovalo oko 2,2 miliona odraslih osoba starijih od 55 godina. Najviše žena pušača u Americi ima među onima starosti od 50 do 60 godina, gde je svaka treća žena pušač, dok je u istoj starosnoj grupi u Velikoj Britaniji oko 45% žena pušača.\nIstraživanje pokazuje da je rizik od umiranja zbog posledica raka pluća među ženama pušačima 23 puta veći danas nego pre 50 godina.\nPušači mogu vratiti izgubljene godine\nU drugoj studiji, istraživači su utvrdili da ljudi koji puše u srednjem dobu izgube oko deceniju života zbog ove loše navike, ali pušači koji ostave cigarete pre svoje četrdesete godine mogu da povrate većinu ovih izgubljenih godina.\nIstraživači su ispitali podatke od oko 200.000 muškaraca i žena starijih od 25 godina u periodu između 1997. i 2004. godine, a identifikovali su i oko 16.000 osoba koje su preminule nekoliko godina kasnije.\nUstanovljeno je da pušači koji ostave cigarete u periodu od sredine svojih tridesetih do sredine četrdesetih povrate oko devet godina života. Oni koji prekinu da puše od sredine četrdesetih do sredine pedesetih dobiju oko šest godina. Oni koji kasnije ostave pušenje, ali pre svoje 65. godine, dobiju oko četiri dodatne godine života.\nJedan naročito uznemirujuć novi nalaz odnosi se na trendove smrtnosti od hronične opstruktivne bolesti pluća i kod muškaraca i kod žena pušača. Navodi se da, prema nekim proračunima, godišnji prosek smrtnih slučajeva od posledice ove bolesti iznosi oko 1.000, od čega se 85% slučajeva može pripisati pušenju. Tun smatra da krivac za to može biti aktuelna popularnost takozvanih lajt vrsta cigareta koje se reklamiraju kao manje štetne. Takve cigarete se proizvode tako da je teže udahnuti duvanski dim u pluća, ali pušači jednostavno teže da dublje udišu kako bi došli do željene količine razblaženog dima. "Ove vrste cigareta mogu biti delimično ili čak potpuno odgovorne za činjenicu da je stopa smrtnosti od hronične opstruktivne bolesti pluća tako velika među pušačima. Ljudi bi trebalo da budu svesni da ne postoji bezbedna cigareta", kaže on.\ncigaretebolesti plućaboleti srcaduvanski dimlajt cigaretepušenjepušenje i zdravlje


Kako je pandemija uticala na IT tržišta u Berlinu, Londonu i San Francisku\nSa njima smo, između ostalog, razgovarali o tome kako su se oni snašli u toku čitave ove krize i sa kojim su se izazovima suočavali sa poslovne strane. Govoreći iz različitih uglova, naši sagovornici su dali neke od saveta kako održati kontinuitet i na poslovnom i na privatnom planu u ovim izazovnim vremenima i šta se dešavalo sa IT tržištima na kojima posluju.\nNa pomenutu temu za Netokraciju su govorili Branko Đurković (Oetker) koji je zaposlen u Nemačkoj, Dragana Čalija (SaintDi) koja posluje u Velikoj Britaniji kao i Nenad Božidarević koji radi u kompaniji Facebook u San Francisku.\nBranko Đurković, Senior Developer u Berlinu\nTekuća godina je definitivno donela više obaveza, ali i razne nove izazove u odnosu na prethodne godine. Sam IT sektor je oduvek bio spreman na rad sa udaljene lokacije, ali to nije slučaj sa ostalim sektorima koje IT službe opslužuju.\nČinjenica je da je pandemija uzdrmala sve sfere života, pa samim tim i IT tržište i rekao bih pozitivno, jer je sa jedne strane većina mojih kolega zadovoljno radom od kuće dok su, sa druge strane, kompanije postale otvorenije za fleksibilnost izbora lokacije i organizovanja timova koji nisu nužno na istoj lokaciji. Da je Srbija član EU, mnogi naši ljudi bi direktno bili konkurentni na evropskom tržištu rada, bez potrebe da napuštaju svoje mesto boravka.\nMeđutim, ako u ovom slučaju govorimo o nekim pozitivnim primernima, tu bih izdvojio činjenicu da većina može da kreira svoje radno vreme i radni tempo tokom dana. Na primer, kolega koji ima malu decu se, na primer, organizovao sa suprugom da rade po četiri sata na smenu, dok ono drugo provodi vremena sa decom. Negativno potencijalno može biti ako kompanije ne veruju svojim zaposlenima pa žele da uvedu nove kreativne vrsta praćenja aktivnosti, produktivnosti, pa samim tim i ograničavanje privatnosti.\nAko govorimo o nekim izazovima sa kojima sam se ja susretao, moram da napomenem da sam ja lično ranije radio kao frilenser što od kuće što sa raznih mesta gde se zateknem, pa nisam imao uobičajne izazove sa kojima su se kolege suočavale, kao što su ergonomija radnog prostora, kvalitetan sto, stolica, monitori i slično. Ali sam imao dosta problema sa promenjenom rutinom tokom dana.\nKako sam sada ceo dan na istom mestu, posle radnog vremena imam potrebu da promenim okruženje, a sedenje za istom računarom mi stvara utisak da sam i dalje na poslu. Zato sam uveo dnevne šetnje posle posla, čime presečem rutinu i imam utisak da sam ušao u drugi deo dana. Pratim svoje aktivnosti, najčešće pređene korake i “takmičim” se sa prijateljima. Takođe sam primetio da sam u tom drugom delu dana sve manje pred velikim ekranima i da mi više prija čitanje. PlayStation sam tokom cele pandemije uključio četiri puta, ali sam zato pročitao dvadesetak knjiga.\nSlično očekujem i od IT industrije u narednom periodu, globalno gledano: fleksibilnost, prilagođavanje situaciji, korišćenje i poboljšavanje alata koji su već dostupni i, naravno, fokus na ono što ljudima prija da se osećaju bolje i rasterećenije. IT-jevci, kao i svi drugi ljudi, žele dobru organizaciju, balans između posla i privatnog života, a ne šarene kancelarije, lazy begove i stolove za stoni fudbal.\nDragana Čalija, osnivač i CEO startapa SaintDi u Londonu\nŠto se tiče naše kompanije u 2020. godini, mi imamo isti trend rasta kao i prethodnih godina bez nekog većeg negativnog uticaja. Sagledavajući trenutnu situaciju, ne mogu da kažem da je bilo fluktuacija u obimu posla već je prosto stil rada drugačiji. Kao i svi, i mi smo morali da se optimizujemo i prebacimo na režim rada od kuće, i svakako da postoji adaptacija na promene, ali to se nije odrazilo na sam profit.\nPočetkom ove godine je bio dogovoren prvi klijent koji je trebao da testira našu aplikaciju, OrderEngine, na londonskom tržištu i to je trebalo da predstavlja naš početak proboja tamo. Takođe sam bila u pregovorima za investicije, ali sve je to zaustavila korona. Fokus smo, ipak, vratili na srpsko tržište koje je sada prilično sporo jer je naša aplikacija vezana za ugostiteljstvo, a oni su trenutno jedni od najugroženijih. Shodno situaciji, u martu smo doneli odluku da prenamenimo našu aplikaciju u B2C, što je rezultiralo i novim kanalom prodaje, a to je prilagođavanje naše aplikacije za druge potrebe.\nSa druge strane, mislim da se situacija promenila, za jedan deo tržišta. Međutim, da li je došlo do promena ili ne, zavisi dosta od toga da li su kompanije imale klijente u industrijama koje su pogođene pandemijom. Iako je u ovoj godini bilo dosta neaktivnih perioda i prekida projekata u pogođenim industrijama, mislim da nam sledi povoljan period za IT industriju, a pogotovo za outsourcing. Mnoge kompanije su donele zabranu zapošljavanja, i ukoliko budu morale da nastave sa razvojem, moraće za taj posao da unajme nekoga sa strane.\nSa druge strane, odluke kompanija da se pređe na remote režim rada takođe stvaraju povoljnu klimu za outsourcing jer su navele određene kompanije koje su bile protiv takvog režima rada da sada preispitaju svoju odluku. Prilagođavanje novom režimu rada unosi određenu dozu fleksibilnosti koja ranije nije postojala, što će stvoriti povoljne uslove da IT kompanije ugrabe nove delove tržišta.\nNenad Božidarević, Engineering Manager u Facebook Reality Labs timu\nOdgovor na pitanje kako je korona uticala IT tržište u SAD dosta zavisi od industrije u kojoj se neka tehnološka kompanija nalazi. S obzirom na to da ljudi mnogo ređe, kompanijama čiji se poslovni modeli zasnivaju na tome su ruke svakako pune posla – Amazon i Zoom su ovde odlični primeri, a verujem da bi i bioinformatika upala u ovu kategoriju. Pored njih, imamo i kompanije koje na prvi pogled ne bi bile uspešne tokom pandemija, ali koje nalaze novi načine da budu uspešne, što opet iziskuje više truda – Uber, na primer, se sada dosta bavi dostavom hrane. Najzad, tu su i kompanije koje su u velikom problemu i ne mogu lako da promene poslovni model – recimo one koje se bave prodajom odeće – pa je za očekivati da kod njih bude manje posla.\nNaravno, bitno je pomenuti i da IT industrija zapošljava mnogo ljudi koji ne mogu svoj posao da obavljaju od kuće, i oni su očigledno na velikom udaru. Bilo koja osoba koja radi sa hardverom sada verovatno nema pristup laboratorijama koje su im neophnodne, pomoćno osoblje koje održava kancelarije ima daleko manje posla ili nema uopšte šta da održava, itd. Možda možemo reći da postoji određena ravnoteža između ljudi koji moraju više da rade i ljudi koji imaju manje posla, ali mislim da nam efekat koja ova pandemija ima na ekonomiju neće biti jasan barem još neko vreme.\nŠto se promena tiče, najočiglednija je masovan rad od kuće (ili, pak, sa nekog egzotičnog tropskog ostrava), što ima i prednosti i mane. U Silicijumskoj dolini, na primer, većini ljudi je vožnja do posla od barem sat vremena (u jednom smeru!) normalna stvar, i taj problem više ne postoji. Ne samo da mnogo manje ljudi ide na posao prevozom, nego su i poslovna putovanja smanjena, što ima (već očigledan) pozitivan uticaj na okolinu.\nS druge strane, rad od kuće donosi nove izazove i za mnoge počinje 5 minuta nekon što ustanu iz kreveta. Osobe se mlađom decom ili starijim članovima porodice sada moraju da paralelizuju posao i razne porodične dužnosti. I, naravno, sto ljudi sto ćudi – rad od kuće neće svima odgovarati, i čitava situacija može da ima ozbiljne posledice po mentalno zdravlje.\nŠto se samog tržišta tiče, mislim da se programerima situacije nije mnogo promenila, ali svakako jeste startapovima. Dok velike kompanije uglavnom imaju rezerve keša i u stanju su da zaposlenima omoguće rad od kuće, kao i sve ostalo što je potrebno da dobro obavljaju saj posao, manje kompanije nemaju taj luksuz, i mnogo im je lakše da propadnu. Nemam nikakvu statistiku iza ove tvrdnje, ali verujem da dosta ljudi bira da pređe u veću kompanije ne bi li dobili sigurnost koju one mogu da ponude.\nPored toga, značajno se izmenio i proces zapošljavanje imigranata. IT industrija je možda i jedna od najjačih industrija kada je u pitanju zapošljavanje ljudi sa svih strana sveta – znanje je univerzalno, a engleski jezik de facto standard – i ova pandemija je na to drastično uticala. Ne samo da su ljudi manje voljni da se presele zbog posla, već su i imigracioni zakoni mnogih zemalja izmenjeni ne bi li otežali zapošljavanje imigranata (ne zato što vlada ima nešto protiv imigranata, mada je i ta tema Pandorina kutija, već zato što to povećava rizik širenja bolesti).\nŠto se mog posla tiče, budući da radim kao menadžer i vodim tim od nekoliko ljudi koji sarađuje sa drugim timovima, najveći izazov je bila komunikacija i održavanje tempa koji inače imamo. Dosta inženjera u ovoj situaciji uživa zato što mogu da se fokusiraju na svoj rad i budu u kontaktu samo sa ljudima sa kojima sarađuju, ali menadžerima je daleko teže jer oni ne kodiraju već provode mnogo vremena na sastancima. Da ne bude da se žalim, ja sam zadovoljan onim što radim i uspeo sam da nađem dobar ritam tako što blokiram vreme na svom kalendaru kada ne želim da imam sastanke (npr. u vreme ručka ili rano ujutru), ali i zahvaljujući dobrom okruženju. Jedino što mi i dalje fali jeste kontakt sa ljudima uživo, ali to će morati malo da sačeka – iako se sa distribucijom vakcine ta stvar promeni za nekoliko meseci.\nMeđutim, verujem da će dosta ljudi odlučiti da nastavi sa radom od kuće (kao i da će većina kompanija to dozvoliti, jer je pokazano da funkcioniše), kako na kratko ukoliko ne žele da rizikuju, tako i na duže staze. Kao posledica ovoga, očekujem da tehnologija koja omogućava rad na daljinu brže napreduje, da krenu da se formiraju IT habovi na novim mestima koja postanu popularne destinacije, a i da se promeni šta kompanije nude zaposlenima u vidu nadoknade, jer gde neko živi dosta utiče na njihove potrebe.\nU svakom slučaju, sigurno je da stvari neće biti iste kao ranije, ali verujem da će krajnji rezultat biti pozitivan. Tokom ove pandemije smo dosta naučili (a i dalje učimo) ne samo o radu na daljinu, već i o infrastrukturi različitih gradova/zemalja i ljudskom mentalitetu, pa se nadam da ćemo uspeti iz svega toga da izvučemo bitne i korisne lekcije.


Služba za curenje informacija - Saša Đorđević - Peščanik\nSrbija je zarobljena država i u potpunosti izručena na milost i nemilost političkih stranaka. Zbog svog slabog institucionalnog kapaciteta, ona nije sposobna da formuliše i sprovodi javne politike. Formiraju se nove organizacione jedinice, potčinjene političarima koji ih zloupotrebljavaju. Rešenje problema nedopustivog curenja informacija o najosetljivijim policijskim istragama zahteva da nadležnost za sprečavanja curenja informacija MUP prebaci sa novoformirane Službe za bezbednost i zaštitu podataka na Sektor unutrašnje kontrole.\nČesto se dešava da se informacije za koje se veruje da ih policija poseduje, izvlače iz ove institucije, objavljuju ili daju određenim pojedincima. Tim podacima se spinuje često radi zadovoljenja uskih stranačkih interesa, a ne suzbijanja kriminala ili korupcije. Problem se produbljuje kada izvršna vlast institucionalno sebi podredi proces odliva informacija iz policije, u cilju navodnog sprečavanja mogućih zloupotreba. Tako je u MUP-u formirana nova Služba za bezbednost i zaštitu podataka. Nadležna je da prikuplja i analizira operativne podatke radi sprečavanja curenja tajnih informacija neovlašćenom licu iz policije.\nDve činjenice su tu problematične, iako se na prvi pogled čini da su čelnici MUP-a konačno odlučili da stanu na put curenju informacija iz policije.\nSlužba za bezbednost i zaštitu podataka teško može da spreči političku zloupotrebu informacija iz policije: ta mogućnost bi bila realna samo ako bi zaposleni u Službi odbili da izvrše zadatke koji nisu u skladu sa zakonom. U organizacionom pogledu, Služba je direktno podređena ministru unutrašnjih poslova kao predstavniku izvršne vlasti i najčešće članu vladajuće stranke. Šef Službe odgovara samo ministru policije. Ne postoji nijedna druga instanca između šefa Službe i ministra, kao na primer u slučaju Službe za borbu protiv organizovanog kriminala koja je u okviru Uprave kriminalističke policije. Služba za bezbednost i zaštitu podataka nema svoju nezavisnost, što je ključno za efikasnu kontrolu i sprečavanje političke zloupotrebe informacija u posedu policije.\nFormiranjem Službe za bezbednost i zaštitu podataka dodatno se komplikuje unutrašnja kontrola MUP-a. Ta služba je peta organizaciona jedinica unutrašnje kontrole u MUP-u, pored Sektora unutrašnje kontrole, posebnih odeljenja za kontrolu zakonitosti u radu u beogradskoj policiji, Upravi policije i Žandarmeriji i Odeljenja za pritužbe. U Zakonu u policiji (čl. 225) jasno je precizirano da kontrolu zakonitosti rada zaposlenih u MUP-u vrši Sektor unutrašnje kontrole, a ne neki drugi delovi Ministarstva. Logično bi bilo, i u skladu sa zakonom, da sprečavanje curenja informacija iz policije, kao tešku povredu službene dužnosti po Zakonu o policiji (čl. 207), obavlja Sektor unutrašnje kontrole, a ne deo Ministarstva koji je u potpunosti pod kontrolom ministra.\nNa ovaj način se ne rešava problem koji je Evropska komisija utvrdila u izveštaju o skriningu pre skoro tri godine. Tom prilikom je preporučeno da država preduzme hitne mere kako bi se sprečilo curenje informacija o tekućim ili planiranim policijskim istragama. U nedavno usvojenom akcionom planu za poglavlje 23 obećano je da će se sačiniti idealni model za detekciju izvršilaca i dokazivanje krivičnog dela odavanje službene tajne (mera 2.3.7.3.) do kraja drugog kvartala 2016. godine. Možda je novoformirana Služba za bezbednost i zaštitu podataka idealni model za utvrđivanje odakle informacije cure iz policije, ali sigurno nije idealan za dokazivanje curenja informacija radi zadovoljavanja uskih političkih interesa.\nMogućnosti političke zloupotrebe policijskih informacija su veće ako ne postoji sistem unutrašnje kontrole, kao što je to slučaj sa policijom u Srbiji. U takvom okruženju policijski operativni podaci su u posedu određenih političkih interesnih grupa, koje onda odlučuju kako će plasirati te informacije. Ono što je započeto za vreme prethodne vlasti sada je usavršeno. Izvršnoj vlasti je u potpunosti omogućeno da kontroliše, ali i zloupotrebi informacije koje poseduje policija. Takvo stanje je opasno za društvo u kojem ne postoji dovoljno razvijena politička kultura.


Srbija će tražiti podršku od kineske Exim banke za sprovođenje novog investicionog plana – Bankar.rs\nHome/ANALIZE/Srbija će tražiti podršku od kineske Exim banke za sprovođenje novog investicionog plana\nANALIZEBANKEINOSTRANE BANKEMAKROEKONOMIJASLIDERSVE VESTI\nSrbija planira da traži podršku kineske Exim banke za sprovođenje plana ulaganja u saobraćajnu infrastrukturu 2020-2025, rekla je ministarka Zorana Mihajlović.\n“Exim banka finansira neke od najvećih projekata u Srbiji, uključujući izgradnju autoputa Miloš Veliki, beogradskog obilaznog puta i brze železnice Beograd-Budimpešta. Želimo da nastavimo ovu saradnju na projektima koje planiramo da realizujemo u okviru novog investicionog ciklusa “, rekla je Mihajlovićeva u saopštenju za javnost u petak.\nTokom sastanka sa zamenikom direktora Odelenja za državne kredite Exim banke, Zhu Iing, Mihajlović je razgovarala o projektima izgradnje puta Koridora Fruskogorskog, deonice autoputa Beograd-Surčin, autoputa Iverak-Lajkovac i remonta železničke linije Beograd – Nišk, saopštilo je ministarstvo za infrastrukturu.\nProšlog meseca premijerka Srbije, Ana Brnabić izjavila je da vlada planira da investira u vrednosti od 14 milijardi evra (15,5 milijardi dolara) kako bi stimulisala ekonomski rast zemlje do 2025.godine.\nexim banka kina Srbija


Usvojeno rešenje mosta kod Ade Huje - Beobuild\nUsvojeno rešenje mosta kod Ade Huje\nRokovi za početak izgradnje mosta kod Ade Huje pomeraju se godinama, još otkako je ovaj most uvršten u Generalni urbanistički plan 2003. godine. Iako je poslednja najava početka gradnje bila za ovu godinu, to se ipak neće desiti. Kada bi stvarno izgradnja mogla da počne još nije poznato, ali je nakon tenderske procedure i izbora projektanta završena izrada idejnog projekta sa studijom opravdanosti za most preko Dunava kod Ade Huje, za koji je u međuvremenu pribavljen i pozitivan izveštaj revizione komisije nadležnog ministarstva. Izborom između nekoliko varijanti odabran je izgled budućeg mosta kod Ade Huje, dela Spoljne magistralne tangente i jednog od najdužih mostova na čitavom toku Dunava.\nOd šest ponuđenih rešenja, dva su podrazumevala konzolnu gradnju, dok su preostala četiri nudila rešenje konstrukciju sa kablovima, sa razlikama u dužini i broju raspona. Kako je konzolna gradnja jeftinija, u ovom slucaju razlika u ceni iznosila je oko 10% vrednosti projekta, komisija se odlučila za prednapregnutu grednu konstrukciju izgrađenu po tehnologiji konzolnog građenja i sastavljenu iz dve paralelne jednake konstrukcije. Imajući u vidu da se radi o mostu koji predstavlja ulazni pravac u grad (Pančevački put, Smederevski put i E75), možda se trebala razmotriti arhitektonski atraktivnija varijanta, ali je cena prevagnula.\nCelokupna dužina mosta iznosi 3498 metara, od čega je 1167 metara dužina glavnog mosta preko Dunava, a ukupna širina konstrukcije je 32,5 metara. Most će imati po tri saobraćajne trake u oba smera sa razdelnim pojasom, kao i obostrane pešačke i biciklističke staze. Čitava dužina mosta sadrži više delova, i to: denivelisanu raskrsnicu tipa „detelina“ kod Pančevačkog puta, pristupnu konstrukciju na levoj obali Dunava, glavni most preko Dunava dužine oko jedan kilometar, most preko Ade Huje i rukavca i, na kraju, denivelisanu raskrsnicu tipa „poludetelina“ kod Višnjičke ulice. U skladu sa zahtevima plovnosti, biće obezbeđen plovni put i po širini i po visini slobodnog profila plovnog puta.\nProjektanti idejnog projekta su konzorcijum beogradskog DB Inženjeringa i slovenačkih biroa "Ponting" i "Gradis BP" iz Maribora. U prilogu pogledajte ponuđene varijante i izabrano rešenje za budući most preko Ade Huje.\nMost kod Ade Huje - 3D prikazi i preseci\n•Stambena novogradnja u bloku 8\nZagađenje urbane sredine i kako ga se rešiti - izduvni gasovi, buka\nZepterov stambeno-poslovni kompleks u Bloku 65


Građani BiH mogu putovati u Brazil bez viza | Centar za nove inicijative\n— Utorak, 05.03.2013.\nAmbasador Brazila u BiH Jose Augusto Lindgren Alves danas je predsjedavajućem Vijeća ministara BiH Vjekoslavu Bevandi uručio notu o ukidanju viza za građane BiH koji putuju u ovu državu.\nBevanda je danas u Sarajevu organizovao radni ručak za ambasadore koji su na službi u BiH i tom prilikom im zahvalio na njihovim pojedinačnim doprinosima i podršci koju pružaju BiH na putu ka EU, saopšteno je iz Vijeća ministara BiH.\nNa pitanje slovenačkog ambasadora Andreja Grassellija da komentariše prioritete BiH na putu ka EU i ostvarenje ciljeva iz Mape puta, Bevanda je upoznao prisutne sa cjelokupnom realizacijom ciljeva i naglasio da je izuzetno zadovoljan što su 24 prioriteta realizovana, ali i razočaran što preostala dva još uvijek nisu riješena.\nOn je izrazio nadu da će ubrzo biti u prilici da evropskom komesaru za proširenje Štefanu Fileu predstavi usaglašene stavove o svim tačkama.\nŠvicarski ambasador u BiH Andre Schaller i njegov rumunski kolega Filip Teodorescu pitali su o planovima za naredno razdoblje, kao i o regionalnoj saradnji te pripremama za skori ulaska Hrvatske u EU.\nBevanda je odgovorio da je BiH zemlja sa najmanjom stopom iskoristivosti energetskih potencijala i da je cilj da u narednom periodu dobije jedinstvenu energetsku strategiju.\n“Javni radovi i intenziviranje aktivnosti na Koridoru 5C, kao i Jadransko-jonski autoput prioriteti su na kojima ćemo intenzivno raditi u narednom periodu. Ako uzmemo u obzir da 1. jula Hrvatska ulazi u EU, a izlazi iz sistema CEFTA, već postoji veliki interes da se proizvodni kapaciteti iz Hrvatske premjeste u BiH. Mi tu vidimo mogućnost za našu privredu”, rekao je Bevanda.\nOn je istakao da je na regionalnom nivou komunikacija kvalitetna i izuzetno otvorena.\nPrethodni članak Za efikasniji rad pravosuđa 15 miliona evra\nSljedeći članak Bez posla 19 miliona Evropljana\nBiH bi bolje napredovala da u njenom vrhu ima više žena


Naime, iako su privredna društva osim javnih akcionarskih, zadruge, ogranci stranih privrednih društava, poslovna udruženja i udruženja, fondacije i zadužbine, ustanove i strana predstavništva, po slovu zakona imali obavezu da se upišu u Centralnu evidenciju stvarnih vlasnika u APR do kraja januara ove godine, a oni koji su osnivani nakon toga da odmah pri upisu u registar to učine, deo njih to nije ispoštovao, piše list "Dnevnik".\nNa kraju prošlog meseca skoro 20 odsto privrednih društava nije evidentiralo stvarne vlasnike, pa će, po svoj prilici, Agencija za privredne registre morati da počne da kažnjava one koji ne poštuju zakonsku obavezu, a predviđene kazne za to nisu male. Od svih obveznika stvarne vlasnike je evidentiralo najviše privrednih subjekata – 82 odsto, a najmanje su ovu obavezu ispunila udruženja – 68,5 odsto. Ovi podaci su bili i razlog da APR pozove privredna društva, ustanove, udruženja i zadužbine da u što kraćem roku izvrše svoju zakonsku obavezu, jer će u suprotnom biti kažnjeni.\nKako je postupak evidentiranja elektronski i besplatan, ostaje nejasno zašto se još ne zna stvarni vlasnik svakog petog privrednog društva u Srbiji? Tim pre što je Zakon o Centralnoj evidenciji stvarnih vlasnika i donet kako bi se konačno stalo na put prikrivanju pravnih vlasnika domaćih i stranih kompanija, a time i sprečio upliv sumnjivog novca i njegov ulazak u legalne tokove, piše "Dnevnik".\nOvih šest TOKSIČNIH NAVIKA vam ubijaju šanse za uspeh


Dobra saradnja Vojvodine i Mađarske | Autonomija\nDobra saradnja Vojvodine i Mađarske\nPredsednik Skupštine Vojvodine Šandor Egereši i predstavnici mađarskog ministarstva poljoprivrede ocenili s…\nPredsednik Skupštine Vojvodine Šandor Egereši i predstavnici mađarskog ministarstva poljoprivrede ocenili su danas da ima mesta za proširenje saradnje između Srbije i te susedne države u oblasti agrara.\nPoljoprivreda i u uslovima krize može da pruži dobru osnovu za razvoj, zaključili su sagovornici, saopšteno je iz Egerešijevog kabineta.\nEgereši je posebno istakao značaj razvoja pogranične saradnje i važnost pomoći poljoprivrednicima iz fondova razvoj poljoprivrede.\nPrema njegovim rečima, agrar u uslovima krize dodatno dobija na značaju. Ali, pooljoprivreda se ne sme tretirati kao socijalna kategorija, čiji je jedini zadatak da amortizuje negativne efekte krize na standard stanovništva”, poručio je Egereši.\nEgereši je razgovarao sa državnim sekretarom Ministarstva poljoprivrede i ruralnog razvoja Mađarske Miklošem Šitaom i načelnikom odeljenja u tom ministarstvu Zoltanom Đarmatijem, koji borave u Novom Sadu povodom 76. Međunarodnog poljoprivrednog sajma.\nSastanku je prisustvovao i generalni konzul Mađarske u Subotici Ferenc Nađ, piše u saopštenju.


Milovanović: Uspeh za istoriju; Linta: Nedostajala energija i još nešto - Smedia\nMilovanović: Uspeh za istoriju; Linta: Nedostajala energija i još nešto\nPOSLE utakmice u kojoj je Mladost ostvarila uspeh za istoriju, s obzirom na to da se prvi put plasirala u polufinale nacionalnog kupa, Nenad Milovanović, strateg Lučanaca je u razgovoru sa novinarima otkrio recept na osnovu kojeg su njegovi izabranici stigli do trijumfa.\n-Promenili smo stil i način igre u odnosu na duel pre par dana u Lučanima. Jer, Vojvodina ima izvanredno otvaranje, igru po bokovima i u sredini a mi smo to analizirali i veoma dobro odgovorili na te zahteve. Smatram da smo imali i zrelije šanse i zasluženo pobedili. Vojvodina je bila bolja u Lučanima a mi u Novom Sadu i ostvarili smo istorijski uspeh, prvi put se plasiravši u...


Twitter notifikacije za Google Chrome veb brauzer - Baguje.COM\nSaša Stefanović · 21. 11. 2010.\nKao što sam pomenuo u nekom mom prethodnom postu o Google Chrome veb brauzeru, novina je mogućnost objavljivanja notifikacija, ili obaveštenja kada se nešto desi. Recimo, poznata ekstenzija Gmail Checker plus vam pokazuje ova obaveštenja kada dobijete novu poštu na vašem gmail nalogu. Upravo ovu mogućnost je iskoristio i programer koji je napravio ekstenziju za Twitter, pa od sada možete da primate ovakav tip obaveštenja kada se nešto novo desi na twitteru.\nU ekstenziji možete da podesite na osnovu čega da se ona aktivira. Da li da to bude kada primite novu privatnu poruku, kada vas neko spomene (@) ili … na kraju krajeva, svaki put kada neko od vaših twitter prijatelja nešto napiše. Preporučujem da isključite ovu poslednju opciju jer će vam dosaditi ukoliko imate mnogo prijatelja, pa ćete samim tim videti mnogo ovakvih obaveštenja.\nPrilikom instalacije ovog dodatka, moraćete da odobrite na twitteru mogućnost da ova aplikacija pristupi vašem profilu. Podešavanja ekstenzije možete pronaći kada posetite stranicu sa ekstenzijama (Settings – Tools – Extensions – Twitter notifier – Options)\nOvaj dodatak za Google Chrome veb brauzer možete da preuzmete sa adrese https://chrome.google.com/extensions/detail/ikknnkomiokeodcdkknnhgjmncfiefmn\nIgrajte tetris u Google Chrome\nSledeći članak Pidgin MSN Certificate error – omega.contacts.msn.com\nPrethodni članak Kolekcija slika za vaš Facebook profil


HomeEkonomijaObjavljen početak prodaje stanova u Beogradu na vodi\nKompanija Belgrade Waterfront objavila je početak prodaje The Residences at The St. Regis Belgrade kolekcije luksuznih apartmana prvi put predstavljenih u Evropi. Stanovi će biti smešteni između 14. i 39. nivoa Kule Beograd, buduće najviše zgrade u Srbiji. Zgrada visoka 168 metara imaće jedinstveni vidikovac u prestonici, sa kojeg će se pružati nezaboravan panoramski pogled na grad.\nBudući vlasnici brendiranih St. Regis apartmana imaće mogućnost da biraju između 220 ekskluzivnih stanova, veličine od 57 do 171 kvadratnih metara, prenosi RTV.\nOve rezidencije kreirane su za ljude koji žele da sveukupno St. Regis iskustvo pretvore u način života.\n„Veliko nam je zadovoljstvo da predstavimo The Residences at The St. Regis Belgrade, prve u Evropi. Ovo je istorijski trenutak i predstavlja čast za naš grad i Belgrade Waterfront, najimpresivniji razvojni projekat u regionu, kao i za celu Srbiju. Radujemo se prvim vlasnicima ovih upečatljivih apartmana i nudimo im iskustvo života izuzetnog kvaliteta, na čemu predano radimo“, izjavio je Nikola Nedeljković, generalni direktor Belgrade Waterfront-a, saopšteno je iz tog preduzeća.\nThe Residences at The St. Regis Belgrade predstavljaće ekskluzivan dodatak stambenoj ponudi Beograda, podižući lestvicu u ovoj oblasti u čitavom regionu.\nKako prenosi RTV, vlasnici apartmana imaće neograničen pristup pogodnostima poput St. Regis spa centra, kao i mogućnost uživanja u tzv. In-Residence Dining iskustvu sa ličnim kuvarom.\nKula Beograd predstavlja savremeno remek-delo i centralni deo Belgrade Waterfronta, pažljivo dizajnirane gradske celine u srcu jednog od najživopisnijih gradova Evrope.\nKulu je projektovala međunarodno priznata kompanija AECOM, koja se bavi projektovanjem, a koja je tokom stvaranja budućeg simbola prestonice kombinovala najbolju svetsku praksu sa ekspertizom domaćih stručnjaka.\nKompanija AECOM poznata je po svojim projektima širom sveta, uključujući Ground Zero u Njujorku, Etihad kule u Abu Dabiju, kao i Šangajski svetski finansijski centar, prenosi RTV.\nUnutrašnji dizajn Kule Beograd delo je internacionalne kompanije HOK, i predstavlja spoj lokalnog nasleđa i globalnih trendova u uređenju enterijera.\nNakon završetka izgradnje 2020. godine, Kula Beograd biće monumentalna građevina u sklopu Belgrade Waterfronta, projekta čiji je cilj da privuče što veći broj turista, podstakne ekonomski rast i učini Srbiju još atraktivnijom destinacijom.


Penzije u FBiH uvećane za 2,8% - Istinomjer\nPremijer Federacije BiH, Fadil Novalić održao je 19. juna 2020. godine sastanak sa direktorom Federalnog zavoda PIO/MIO, Zijadom Krnjićem i predstavnicima dva federalna udruženja penzionera sa sjedištima u Sarajevu i Mostaru, te je tom prilikom najavio povećanje penzija za 2,8%.\nIz Vlade FBiH saopćili su da ovo “uvećanje proizilazi iz člana 79. Zakona o PIO/MIO, a bit će isplaćeno sa avgustovskim penzijama 5. septembra ove godine”, kada će penzioneri u FBiH “dobiti i retroaktivnu isplatu uvećanja od 1. januara 2020. godine”. Novalić je tom prilikom istakao da će biti “usklađene sve penzije, izuzev onih najviših”.\nPenzioneri su se pokazali kao faktor stabilnosti tokom situacije izazvane pandemijom koronavirusa. Mi smo davno kazali da ćemo na svaki način štititi ovu populaciju. Takozvani korona zakon prestaje s važenjem 31. jula i zato smo u mogućnosti da s avgustovskom penzijom počnemo isplatu uvećanih penzija za 2,8 posto u skladu sa Zakonom o PIO.\nFadil Novalić, 19. juni 2020.\nNa sjednici održanoj 29. jula 2020. godine, Vlada FBiH je, kako saopšteno nakon sjednice, zadužila Federalni zavod PIO/MIO da izvrši usklađivanje penzija.\nFederalni zavod PIO/MIO je zadužen da, u skladu s članom 79. Zakona o penzijskom i invalidskom osiguranju, izvrši usklađivanje penzija u visini zbira 50 posto procenta porasta potrošačkih cijena i 50 posto procjene procenta porasta bruto domaćeg proizvoda u Federaciji BiH u prethodnoj godini, a prema podacima Federalnog zavoda za statistiku, osim penzija ostvarenih u godini u kojoj se vrši usklađivanje, u iznosu 2,8 posto. Ovaj zavod je obavezan i da u skladu s članom 16.a Zakona o prijevremenom povoljnijem penzionisanju branilaca odbrambeno-oslobodilačkog rata uskladi penzije za 2020. godinu korisnicima prava iz člana 3. člana 4. tačka 5. ovog zakona, a prema porastu indeksa potrošačkih cijena na godišnjem nivou u Federaciji BiH u prethodnoj godini, u iznosu od 0,6 posto.\nSaopštenje Vlade FBiH, 29. juli 2020.\nIpak, zbog reakcija penzionera, ali i Zavoda PIO FBiH, Vlada je na sjednici održanoj 5. augusta ovaj Zaključak o usklađivanju vrijednosti općeg boda i usklađivanju penzija za 2020. godinu, stavila van snage i donijela novi koji za razliku od prethodnog obuhvata i period stanja nesreće.\nFederalni zavod PIO/MIO saopćio je 4. septembra da će isplata penzija preko Jedinstvenog računa trezora FBiH, započeti u subotu 5. septembra 2020. godine, a najavljena je isplata uvećanih penzija.\nSve penzije, ostvarene po Zakonu o PIO/MIO, s izuzetkom najviših i penzija ostvarenih u 2020. godini, povećat će se za 2,8 posto s primjenom od 01.01.2020 godine. Odlukom o usklađivanju obuhvaćene su minimalne i zajamčene penzije ostvarene i u 2020. godini, koje će se također povećati za 2,8 posto. Korisnicima penzija ostvarenih prema Zakonu o prijevremenom povoljnijem penzionisanju branilaca odbrambeno oslobodilačkog rata, a prema odredbama navedenog zakona, penzije će biti usklađene za 0,6% s primjenom od 01.01.2020 godine, s izuzetkom minimalnih penzija koje se povećavaju za 2,8 posto.\nFond PIO, 4. septembar 2020.\nIz ovog Fonda također je saopćeno da će korisnici pored povećanih penzija za mjesec august, prilikom isplate dobiti i razlike između isplaćene i uvećane penzije za period od 01.01.2020 do 31.07.2020 godine.\nTako će prema podacima Fonda PIO-a za razliku od prethodnog mjeseca, kada je za 427.240 korisnika bilo obezbjeđeno oko 189 miliona KM, u augustu za njih 427.883, biti isplaćeno oko 230 miliona KM.\nS obzirom na to da je nakon što Vlada FBiH donijela zaključak o usklađivanju penzija u iznosu od 2,8% i zvanično saopćeno kako će penzioneri augustovske penzije primiti uz uvećanje za 2,8%, kao i da će im biti isplaćena razlika od početka godine, Istinomjer će ranije obećanje federalnog premijera Fadila Novalića da će do toga doći, ocijeniti kao ispunjeno.


Torlak dobija tehnogoliju za Sputnjik, proizvodnja krajem maja - Sandžak Haber - Sandžačke Internet Novine\nNaslovna COVID 19 Torlak dobija tehnogoliju za Sputnjik, proizvodnja krajem maja\nBEOGRAD – Institut Torlak potpisao je danas Sporazum o transferu tehnologija sa Ruskim fondom direktnih investicija i ruskom farmaceutskom kompanijom Generijum, kojim ruska strana prenosi srpskoj podatke o procedurama i tehnologijama neophodnim za proizvodnju vakcine Sputnjik Ve u Srbiji.\nOvo je saopštio ministar i predsednik Međuvladinog komiteta za saradnju sa Rusijom Nenad Popović navodeći da su od ovog trenutka za Torlak otvoreni podaci u vezi s proizvodnjom vakcine Sputnjik Ve koju je razvio institut Gamaleja.\nDodao je da je reč o osetljivim i poverljivim podacima koje mogu da razmene samo partneri koji imaju ogromno međusobno poverenje.\nPopović je najavio da će na Institutu Torlak tokom aprila biti proizvedene tri validacione serije vackine Sputnjik Ve.\nDodao je da će uUzorci iz ovih validacionih serija biti poslati na kontrolu kvaliteta u Institut Gamaleja u Moskvi, a nakon što se potvrdi validnost uzoraka Torlak će krenuti s proizvodnjom vakcine, što se očekuje do 20. maja.\nPopović je najavio da bi Srbija time postala prva zemlja u Evropi koja proizvodi vakcinu Sputnjik Ve.\nMinistar je izrazio zahvalnost ruskom predsedniku Vladimiru Putinu, ruskoj Vladi, Ruskom fondu direktnih investicija, Institutu Gamaleja, kompaniji Generijum i Institutu Torlak, koji su omogućili da Srbija dođe u priliku da proizvodi vakcine protiv korona virusa na svojoj teritoriji.\n“Ovo je istorijski trenutak za našu zemlju. Zahvaljujući našim ruskim prijateljima Srbija će moći da sačuva zdravlje i živote svojih građana. I što je veoma važno, ovo je početak obnove suvereniteta naše zemlje u proizvodnji vakcina, koje će biti važan resurs za svaku državu u budućnosti”, naveo je Popović.\nPrethodni tekstU Srbiji danas 3.706 zaraženih i 39 preminulih\nSledeći tekstGradonačelnik Biševac: Pazarska tvrđava će biti muzej na otvorenom


Vlado Georgiev sa izabranicom na koncertu Ane Bekute: Šta je pevačica otkrila pa se ceo Sava Centar digao na noge - Hello! magazin\nVlado Georgiev sa izabranicom na koncertu Ane Bekute: Šta je pevačica otkrila pa se ceo Sava Centar digao na noge\nPevačica održala spektakularan koncert u Sava centru\nAna Bekuta već tradicionalno krajem godine održava koncerte u Sava Centru. To je jedan od načina da pevačica zaokruži godinu uz druženje sa publikom, porodicom i prijateljima. Tako je bilo i ovog 27. novembra – Ana je pesmom razgalila publiku, a nakon svake numere usledio je aplauz.\nIz prvog reda su u Aninom koncertu uživali i njen parner Milutin Mrkonjić, Snežana Đurišić , koja je došla u pratnji svog izabranika Vanje Miloševića, a posebno iznenađenje bio je dolazak kantautora Vlada Georgieva sa izabranicom Milicom Samardžijom.\nPoznati muzičar se retko pojavljuje u javnosti, a sa Milicom najšeće uživa na koncertima kolega. Ipak, koncert Ane Bekute nije mogao da propusti.\nNaime, Vlado je na Aninom koncertu otpevao dve pesme: ” Mi nismo mi” i ” Jedina” a pevačica ga je najavila na poseban način. Ona je otkrila da se njen prvi sastanak i poljubac sa Mrkom dogodio uprvo na koncertu Vlada Georgieva u Belekspo centru 14. februara pre sedam godina.\nDrugi koncert Ane Bekute zakazan je 29. decembar, a pevačica je presrećna što će se dva puta družiti sa beogradskom publikom. A šta je to odlučila Ana Bekuta što je obradovalo njene obožavaoce pogledajte OVDE.\nHoroskop za 5. april: Volodije, partner sumnja u istinitost vaših reči; Bikovi, oslonite se na intuiciju\nAna Bekuta otkrila šta joj najviše nedostaje u izolaciji\nVlado Georgiev: Brak nikome nije popravio život\nU čemu je tajna uspešne veze Ane Bekute i Milutina Mrkonjića?


Simović: Podrška farmerima kroz Agrobudžet\nBy darkopalibrk June 16, 2020 June 16, 2020\nLeave a Comment on Simović: Podrška farmerima kroz Agrobudžet\nPotpredsjednik Vlade i ministar poljoprivrede i ruralnog razvoja mr Milutin Simović danas prilikom radne posjete Nikšiću, predstavio rezutate još jednog javnog poziva za dodjelu bespovratne podrške poljoprivrednim proizvođačima, kroz Agrobudžet za 2020. Riječ je o podršci za unapređenje kvaliteta sirovog mlijeka u iznosu od 50 do 80 odsto investicije, a koju je kroz javni poziv ostvarilo 172 farmera iz svih krajeva Crne Gore.\nNesmetana realizacija ovog i ostalih brojnih javnih poziva za podršku i značajno interesovanje korisnika, uprkos velikim izazovima sa kojima smo se suočili zbog pandemije koronavirusa, prema riječima Simovića, potvrda su najavljenog – da je ovogodišnja podrška sektoru poljoprivrede domaćinska i razvojna.\nPodsjećajući da su u cilju ublažavanja posljedica pandemije kroz Vladin posebni paket mjera domaćinima obezbijeđeni brojni oblici podrške, Simović je kazao da je u pripremi i treći paket mjera, koji će biti razvojni i koji će između ostalog omogućiti snažne nove prodore u razvoju crnogorske poljoprivrede.\nKvalitet mlijeka – osnov razvoja mljekarskog sektora\nJavni poziv za unapređenje kvaliteta mlijeka predstavljen je danas na uzornom gazdinstvu Jović u Rastovcu u Gornjem Polju, koje je jedan od korisnika ove mjere.\nPodrška za unapređenje kvaliteta sirovog mlijeka značajna je, kako je kazao Simović, jer ima direktan uticaj i na zdravlje ljudi i na zdravlje životinja. Cilj je da kroz podršku za nabavku opreme za mužu i hlađenje mlijeka olakšaju svakodnevne poslove proizvođačima, unaprijedi kvalitet i zdravstvena bezbjednost.\n„Higijena muže ima direktan uticaj na kvalitet mlijeka, a samim tim i na kvalitet finalnog proizvoda. Podsjetiću Vas da se taj kvalitet dodatno nagrađuje i kroz mjeru podrške razvoju tržišne proizvodnje mlijeka gdje se pored osnovne premije od 6 centi dodatnih 4 centi daje za ono mlijeko koje je u skladu sa EU standardima“, kazao je Simović dodajući da nijesu zaboravljeni ni brojni poljoprivrednici koji prerađuju mlijeko na gazdinstvu jer i oni dobijaju po 6 centi po litru prerađenog mlijeka.\n„U sistemu podrške za preradu na gazdinstvu u 2017. kada smo uveli ovu mjeru bilo je 278 gazdinstava, a na kraju prošle godine 1.534 što pokazuje da je ova mjera kreirana uz puno uvažavanje realnih potreba naših poljoprivrednika“, kazao je Simović. Samo u Nikšiću je registrovan 121 korisnik kome je u prošloj godini isplaćeno 260.000 eura premija za preko 4 miliona litara prerađenog mlijeka.\nKroz javni poziv za unapređenje kvaliteta sirovog mlijeka ukupno je investirano 169 hiljada eura, a podrška Ministarstva iznosi oko 102 hiljade eura. 59% korisnika podrške je sa sjevera, 39% iz centralnog regiona a 2% sa primorja. Najveći broj korisnika – 41 je iz opštine Nikšić.\nKroz ovu mjeru u prethodne četiri godine, 853 korisnika nabavilo je oko 900 komada opreme. Ukupne investicije iznosile su 877 hiljada eura, uz bespovratnu podršku od 552 hiljade eura. Proizvođači iz Nikšića su u tom periodu nabavili su 40 laktofriza i 145 muzilica.\nRast količina mlijeka u sistemu podrške\nPotpredsjednik Simović je istakao da razvoj i unapređenje kvaliteta u sektoru mljekarstva ilustruje i rast količina mlijeka u sistemu podrške sa oko 30 miliona litara 2017, na skoro 60 miliona u prošloj godini.\nOn je naveo da su u prethodne tri godine isplaćene premije za ukupno 140 miliona litara mlijeka, a da će sa tekućom godinom podrškom biti obuhvaćeno preko 200 miliona litara.\n„Pred nama je dosta posla i zato nastavljamo dalje – Vlada, lokalna samouprava i vrijedni domaćini i preduzetnici. Nastavljamo još ambicioznije jer smo stvorili brojne pretpostavke za razvoj naše poljoprivrede. Nastavljamo zajedno, kao i do sada, da pravimo nove iskorake i da proslavljamo nove uspjehe“, poručio je Simović.\nU nastavku radne posjete Nikšiću, Simović je, zajedno sa saradnicima i predstavnicima lokalne uprave na čelu sa Veselinom Grbovićem, obišao više lokalnih putnih pravaca asfaltiranih kroz Projekat razvoja ruralnih područja, koji Vlada realizuje u saradnji sa Međunarodnim fondom za razvoj poljoprivrede (IFAD). Obišao je putne pravce Trubjela – Rudine – Kamensko i Jabuke – Brestice.\n„Pratimo i izgradnju brojnih infrastrukturnih projekata koji se realizuju u ruralnim područjima širom Crne Gore, novih vodovoda i novih kilometara asfaltnih puteva, koji su neophodni poljoprivrednicima i koji donose novi kvalitet života našim selima“, poručio je potpredsjednik Vlade danas iz Nikšića.\nTom prilikom saopšteno je da je Vlada u saradnji sa lokalnom upravom u protekle četiri godine izgradila više od 63 kilometra asfaltnih seoskih puteva.\nTakođe, u tom periodu, na području opštine Nikšić izgrađeno je 212 km vodovodne mreže, za 490 domaćinstava i 2.000 korisnika, zatim 22 vodne akumulacije i 10 bistijerni.\nTags: MILUTIN SIMOVIĆ Ministarstvo poljoprivrede i ruralnog ratvoja Nikšić podrška farmerima\nPrevious Entry Rudar dočekuje Budućnost, utakmica počinje u 20 časova\nNext Entry Đukanović: Izbori krajem avgusta ili početkom septembra


SNSD: Republika Srpska ide putem neutralnosti – mojKontakt portal – Radio Televizija Kontakt\nSNSD: Aktuelni pokušaj rušenja institucija RS uloženo 5 miliona dolara\nSNSD: Republika Srpska ide putem neutralnosti\nBy Bojan Hrstić / 15. 08. 2018.\nSavez nezavisnih socijaldemokrata (SNSD) saopštio je danas da Savez za promjene izvrtanjem teza o tome da “SNSD gura Srpsku i BiH u NATO” samo pokušava prikriti svoju servilnost prema sarajevskim i stranim nalogodavcima zbog kojih nisu smjeli učestvovati u usvajanju strateškog dokumenta – Rezolucije o zaštiti ustavnog poretka i proglašenju vojne neutralnosti Srpske.\nIz SNSD-a ističu da je put kojim ide Republika Srpska – put neutralnosti, koji je zajednički sa maticom Srbijom.\nIz SNSD-a podsjećaju Savez za promjene da SNSD nije vlast na nivou BiH i nije moguće da ta stranka trasira put BiH ka NATO-u, a pogotovo put Republike Srpske u NATO, jer je baš na inicijativu SNSD-a Narodna skupština Srpske i donijela Rezoluciju o zaštiti ustavnog poretka i proglašenju vojne neutralnosti Republike Srpske, kojom je opredjeljenje Srpske jasno definisano.\n– Činjenica jeste da su kadrovi SNSD-a u prošlosti učestvovali u donošenju određenih akata koji su se odnosili na saradnju BiH sa NATO-om. Ali ono što Savez za promjene namjerno zaboravlja je to da su kadrovi SNSD-a samo postupali u skladu sa tada važećom Deklaracijom o strateškim opredjeljenjima Republike Srpske u sistemu odbrane BiH, usvojenoj u martu 2005. godine, koja je pružala punu podršku Partnerstvu za mir i pridruživanju NATO-u, a usvojena je za vrijeme vlasti stranaka Saveza za promjene – navodi se u saopštenju.\nU saopštenju se naglašava da je današnje postupanje kadrova SNSD-a i predstavnika institucija Srpske, za razliku od predstavnika Saveza za promjene, u skladu sa nedavno usvojenom Rezolucijom o vojnoj neutralnosti.\n– Republika Srpska se jasno obavezala, a pod ključnim uticajem SNSD-a, da će vojni put Srpske biti vezan za odluke Srbije. Dok god je u Srbiji na snazi odluka o vojnoj neutralnosti, Republika Srpska će zajedno sa Srbijom biti na tom putu – poručuju iz SNSD-a.\nIz SNSD-a napominju da narod najbolje prepoznaje borbu SNSD-a za neutralan i samostalan put Republike Srpske, za razliku od sarajevskog Saveza koji vrši opstrukciju Srpske na svakom koraku.\n– Bitno je znati ko u ovom trenutku radi na degradaciji Republike Srpske i centralizaciji BiH – poručuju iz SNSD-a.\nSzP: Radmanović gurnuo Srpsku u NATO\nJedan motociklista duguje 22.000 KM, kazne nemoguće naplatiti


Na ovoj stranici su definisani uslovi i pravila korišćenja sajta www.osiguranjeinternetom.com.\nSajt www.osiguranjeinternetom.com je isključivo vlasništvo autora sajta i njegovo korišćenje za posetioce je besplatno dok se pridržavaju ovih uslova i pravila. Sajt se sastoji od vlastitog sadržaja, sadržaja partnera i oglašivača, besplatnih sadržaja, sadržaja kreiranih i dostavljenih od strane posetilaca kao i veza ka spoljašnjim sadržajima. Sve ove sadržaje posetioci koriste na vlastitu odgovornost i sajt ne snosi nikakvu odgovornost za bilo kakvu štetu nastalu korišćenjem sadržaja sajta. Posebno naglašavamo da sajt nikako ne može biti odgovoran za sadržaje van samog sajta do kojih ste došli preko spoljašnjih veza/linkova na ovom sajtu.\nPreuzimanje i objavljivanje sadržaja ovog sajta u drugim publikacijama (web,štampanim, bazama podataka itd.) je moguće samo uz saglasnost vlasnika sajta kada se zahteva navođenje naziva sajta www.osiguranjenternetom.com kao izvora informacija. Preuzimanje i objavljivanje sadržaja sa sajta na redovnoj osnovi moguće je uz dogovor sa vlasnicima sajta. Svako kršenje ovih pravila će se smatrati povredom autorskih prava vlasnika ovog sajta!\nE-mail adrese i ostali kontakt podaci do kojih se dođe preko različitih upita i formi na sajtu www.osiguranjeinternetom.com se koriste isključivo za interne namene i neće se dati na uvid ili raspolaganje bilo kojoj trećoj strani.\nSajt www.osiguranjeinternetom.com može da promeni ili ukine servise s vremena na vreme, iz bilo kog razloga, sa i bez najave, bez ikakve odgovornosti prema posetiocima ili bilo kom trećem licu. Zadržavamo pravo da uslove korišćenja menjamo s vremena na vreme, bez najave. Molimo vas da s vremena na vreme posetite ovu stranicu, kako biste bili upoznati sa eventualnim promenama.\nNi pod kojim okolnostima sajt www.osiguranjeinternetom.com nije odgovoran za nepravilno funkcionisanje ili prekid rada servisa, prouzrokovanih direktno ili indirektno prirodnim silama, elementarnim nepogodama ili uzrocima koji su van razumne moći kontrole, u šta spadaju, ali ne samo oni, i problemi u funkcionisanju interneta, kvarovi na kompjuterskoj opremi ili problemi sa njom, problemi u funkcionisanju telekomunikacione opreme ili neke druge vrste uređaja i opreme, nestanci struje, štrajkovi, obustave rada, neredi, ustanci, revolucije, građanski nemiri, nestašice sadržaja ili manjak radne snage, požari, poplave, oluje, eksplozije, sve vrste prirodnih nepogoda, ratna razaranja, delovanje Vlade, naredbe domaćih i međunarodnih sudova, nesaradnje trećih lica i problemi sa grejanjem, osvetljenjem i klimatizacijom.


Lagumdžija imenovan za ambasadora dobre volje\nNa zasjedanju Izvršnog vijeća Islamske organizacije za obrazovanje, nauku i kulturu (ISESCO) u Rabatu, Zlatko Lagumdžija je imenovan ambasadorom dobre volje za dijalog među kulturama i civlizacijama -saopćeno je iz Fondacije društva zajedničkih vrijednosti Sarajevo.\nLagumdžija je jedan od 13 ISESCO amabasadora, među kojima su i bivši premijer Malezije Muhamed Mahatir i Jordanski princ Hasan, a koji dolaze iz po tri države Azije, Afrike, Bliskog Istoka i Evrope, te jedan iz SAD.\nISESCO ambasadori rade na promovisanju kulturnih razlika, međunarodnoj solidarnosti i zajedničkim univerzalnim vrijednostima, promovisanju međureligijskog i interkulturalnog obrazovanja na državnom, regionalnom i globalnom planu.\nTakođer, podržavaju državne i regionalne aktivnosti u implementaciji usvojenih 17 UN Samoodrživih razvojnih ciljeva i rade na jačanju uzajamnog respekta vjerskih i kulturnih razlika, uključujući i borbu protiv predrasuda i stereotipa koje razaraju savremena društva.\nIzvršno vijeće je zahvalilo imenovanim na prihvatanju njihovog poziva da koordiniraju na projektima obrazovne, naučne i kulturne saradnje te promoviranju civilizacijske misije ISESCO.\nISESCO je organizacija, čiji je cilj promoviranje dijaloga među civilizacijama, zbližavanje među kulturama i mirnom koegzistencijom među ljudima širom svijeta.\nDizajniran od Organizacije islamskih zemalja prije više od 33 godine s mandatom da razvija obrazovanje, nauku, kulturu i komunikacije u svijetu, prešao je put od 25 do 52 države članice danas.\nPogledajte sastav Općinskog vijeća Cazin za mandatni period 2016.-2020.


Sremska Mitrovica – Prema podacima Zavoda za javno zdravlje Sremska Mitrovica, a na osnovu rezultata epidemiološkog nadzora nad gripom, u Sremu se za sada registruju pojedinačni slučajevi bolesti, ali je broj obolelih na nivou uobičajenom za vanepidemijski period.\nAktivnost virusa gripa je i dalje niska na teritoriji Srema, a trend obolevanja je rastući u odnosu na prethodnu nedelju.\nGrip se najčešće manifestuje visokom temperaturom, glavoboljom, jezom, drhtavicom i bolovima u mišićima, suvim kašljem i kijavicom. Pacijenti koji imaju ove simptome, posebno ako imaju neko hronično oboljenje, treba da se jave svom lekaru.\nTerapija je simptomatska (analgetici, antipiretici, vitamin C, dekongestivi) uz preporuku za unošenje puno tečnosti i mirovanje.\n-Pravilno odlaganje upotrebljenih maramica-nakon brisanja nosa ne držati maramicu po džepovima, u rukama ili u rukavu, već je odložiti u kantu za smeće\n– Redovno čišćenje predmeta opšte upotrebe-mobilnih telefona, tastature kompjutera, miša, dečijih igračaka (krpene igračke pravi u veš mašini a plastične u toploj sapunici)\nKIKS ZA KRAJ POLUSEZONE: Budućnost na 3 boda iza lidera


► NM 496, 29. oktobar 2020.\nBilo je lako zanemariti stav Bžežinskog da svet klizi u potpuni nered jer nema nikakve međunarodne strukture koja bi mogla da se uhvati ukoštac s problemima koji će svakog trenutka eksplodirati sa katastrofalnim posledicama. Ipak, nedavna eskalacija sukoba u regionu Nagorno-Karabah pokazala je na najgori način sav destruktivni potencijal zamrznutog konflikta koji veoma lako može da preraste u regionalni sukob sa globalnim posledicama.\nAzerbejdžan se očigledno veoma dugo i sistematski spremao za rat sa Jermenijom, međutim, geopolitički uticaj na južnom Kavkazu odavno je prerastao nacionalne interese i Jerevana i Bakua. Iako će naredni događaji pokazati da će Rusija i dalje ostati pozicionirana kao strateški faktor na Kavkazu, ovim ratom će izgubiti mnogo na svom geopolitičkom uticaju, globalnom poverenju i profitabilnosti izvoza ruskog oružja. Njeno nekarakteristično odsustvo i pasivnost u ovom sukobu derogiraće neprikosnovenu poziciju gospodara u tom regionu i delimično pozicionirati uticaj i drugih, poput Turske. U trenutku kad se svet nada da će jedan od humanitarnih prekida dejstava prerasti u trajni, i pri tome uglavnom gleda prema Ankari, veoma su zanimljiva dosadašnja iskustva ovog konflikta.\nGUBITAK POVERENJA: Treba se podsetiti da je Jermenija punopravna članica Organizacije Ugovora o kolektivnoj bezbednosti (ODKB), dok je Azerbejdžan napustio članstvo u toj vojnoj organizaciji kolektivne bezbednosti pre više od 20 godina. Uprkos savezništvu u odbrani spoljnih granica, ODKB i Moskva nisu reagovali na napade i narušavanje vazdušnog suvereniteta Jermenije. Rusija je posvećenost obavezama kolektivne bezbednosti očigledno podredila sopstvenom interesu, što šalje eksplicitnu poruku zemljama članicama, ali i onima koje su u pregovorima za članstvo u ODKB – Indiji, Egiptu i Iranu. Još paradoksalnija je optužba Jermenije da njen saveznik Belorusija preko Turske kontinuirano izvozi rakete Azerbejdžanu za višecevne lansere raketa “polonez” dok traju borbena dejstva i dok ceo svet poziva na smirivanje sukoba. Otkazivanje učešća Jerevana u vojnoj vežbi ODKB “Neuništivo bratstvo 2020”, koja je ovog meseca realizovana u Belorusiji, razumljivo je s obzirom na aktuelni konflikt, ali ostaje sumnja u neuništivost bratskih veza.\nIako je Jerevan u svojim saopštenjima uvek naglašavao da nema alternative članstvu u ODKB, zaštita sopstvenog vazdušnog prostora ostala je isključivo na nacionalnim sposobnostima i na deklarativno iskazanoj “zabrinutosti” službenog Kremlja. Činjenica jeste da će kriza u regionu Nagorno-Karabaha trajati dok Moskva to bude želela, ali ne treba sumnjati da će i nakon uspostavljanja primirja ostati nepomirljive emocije, ambiciozne težnje i nerešeni konflikt s ključem u rukama Kremlja. Deluje tragikomično da članica ODKB traži pomoć Vašingtona, koji je već drastično redukovao pomoć Azerbejdžanu u bezbednosnom sektoru za tekuću godinu. Takođe, apsurdno je da američka rijaliti-zvezda Kim Kardašijan na različite načine pomaže Jermeniji, više nego bilo koja članica ODKB.\nGUBITAK TRŽIŠTA: U aktuelnoj situaciji vojni eksperti širom sveta pažljivo posmatraju i analiziraju borbena dejstva u regionu Nagorno-Karabaha. I koliko god to tragično bilo, na osnovu informacija i dobijenih zaključaka odlučuju se za nabavke složenih borbenih sistema koji su pokazali pouzdanost i efikasnost. U dosadašnjim dejstvima taktika upotrebe turskih i izraelskih bespilotnih letelica “bayraktar TB2” i “IAI harop” u operativnom smislu bila je veoma uspešna u odnosu na jermenske PVO sisteme ruskog porekla, koji uglavnom teško prate ciljeve kojima je brzina ispod 185 km/h. Zato su Azerbejdžanci koristili naoružane bespilotne letelice na visinama preko pet kilometara sa dejstvom sa distance od sedam do osam kilometara, koje nisu mogle biti praćene nišanskim radarima većine PVO sistema Jermenije. Tako je Jermenija došla u situaciju da pored respektabilne PVO zaštite, protiv azerbejdžanskih bespilotnih letelica koristi samo lake prenosne raketne sisteme “strela-2M” i “igla” i protivavionske topove ZSU 23/4 “šiljka”. Treba naglasiti da je Jermenija od Rusije nabavila i PVO sistem kratkog dometa “tor-M2KM”, ali nije potpuno jasno koliko baterija tog sistema poseduje, da li je operativan i koju teritoriju štiti.\nKo god potceni rusko oružje, brzo će biti pobeđen. Međutim, svi borbeni sistemi svoju reputaciju dokazuju u praksi. A praksa nije baš naklonjena sofisticiranoj ruskoj tehnologiji bez dokazane efikasnosti u savremenim konfliktima niskog intenziteta. Iako je bila pred porazom, libijska Vlada nacionalnog jedinstva u Tripoliju odbranila se, uz tursku pomoć, od snaga generala Kalifa Haftara. Pri tome se suprotstavila podršci koju su Haftaru nesebično davali Egipat, Rusija i Ujedinjeni Arapski Emirati. Obaranje dva ruska višenamenska aviona MiG-29S u Libiji od PVO turskog porekla, a 2015. godine i Suhoja Su-24 u Siriji, ne predstavlja reklamu za borbene sisteme ruskog porekla. To potvrđuju i aktuelna dešavanja na Kavkazu, gde se na snimcima može videti čak i uništenje delova jermenskog PVO sistema S-300PS, odnosno dva lansera i akvizicijskog radara 36D6. Projekt ruskog PVO sistema “S-500 prometej” zadivio je sve poznavaoce problematike svojim mogućnostima i dosadašnjim potvrđenim dometom od 500 km. Međutim, takvi sistemi ne odgovaraju savremenim taktičkim izazovima, posebno u proksi (posredničkim) ratovima u kojima se ne može računati na posvećenost i motivisanost pešadije. Budući da mnoge zemlje kao najveću pretnju percipiraju upravo eskalaciju nekog sukoba niskog intenziteta, ruska odbrambena industrija lako bi se mogla suočiti s manjim interesovanjima, a time i sa smanjenom profitabilnošću koja bi mogla ugroziti razvoj nekih planiranih projekata.\nGUBITAK UTICAJA: Ne može se reći da eskalacija ovog sukoba u ovom trenutku odgovara interesima Rusije. Zbog toga Moskva pokušava da zadrži neutralnu i miroljubivu poziciju iako je svi percipiraju kao naklonjeniju Jermeniji. Čak je i predsednik Azerbejdžana Ilham Alijev pozvao premijera Jermenije Nikolu Pašinijana da zahvali Vladimiru Putinu za spas svoje zemlje. Iako s Turskom kao nespornim saveznikom, i Baku je svestan da ne treba provocirati granice strpljenja Kremlja i zato je pred dilemom da li da iskoristi tehnološku prevlast i ofanzivu koja je dala rezultate ili da obustavi dejstva i zadovolji se dosad osvojenim teritorijama. Razlog za izostanak energične reakcije Moskve jesu i unutrašnje prilike u Jermeniji, u kojoj se na krilima “Električnog Jerevena” i mirne promene vlasti Pašinijan etablirao kao vođa te revolucije na antiruskoj retorici i najavama izlaska iz svih vidova evroazijskih partnerstava. Ne treba očekivati da to Moskva olako zaboravi, ali lekcija Jerevanu predugo traje i ima preskupe posledice.\nOčigledno je da aktuelna dešavanja u regionu Nagorno-Karabaha prevazilaze odnose Moskve i Jerevana i ponovo aktuelizuju geopolitički konflikt u projekciji interesa Ankare i Moskve. Nekada je Moskva svoje interese na globalnom nivou sukobljavala sa američkim, a sada to radi sa turskim, i to s promenljivim uspehom. Bez obzira na rusku podršku, Vlada u Tripoliju se ne samo odbranila već je u situaciji da nameće uslove pregovora o miru. U Siriji je ruska podrška Asadu dala rezultate, ali Idlib je i dalje neosvojen, a Ankara zadržava kontrolu pograničnih teritorija. Sada na Kavkazu, koji je nesporno u sferi ruskog interesa, Turska diktira tempo konflikta, a nema sumnje da će na direktan ili indirektan način biti uključena i u pregovore. Ukoliko je namera Moskve i bila da pokaže Jerevanu svoj regionalni uticaj i zaštiti svoje interese u Azerbejdžanu, deluje da je sve to mala cena za gubitak geopolitičkog uticaja, koji delimično preuzima Turska.\nIpak, i Turska bi trebalo da bude svesna svojih mogućnosti. Osim Katara, nije osigurala trajnog saveznika za sopstvenu projekciju interesa. U regionu Sahela nastupa agresivno s projekcijom “meke moći” i direktno se u tome sukobljava sa Francuskom. U Libiji, Siriji i Iraku nastoji da zaštiti svoje interese vojnom silom, ali i plaćenicima i ekstremistima kojima tehnološki, logistički i kadrovski nesebično pomaže. Sada je prisutna i u Azerbejdžanu, gde je organizovala transport za plaćenike iz Sirije i Libije, a potom je najverovatnije dislocirala i delove svoje regularne vojske, poput instruktora, pilota, ali i aviona F-16. Situacija u Egejskom moru povodom eksploatacionih prava na resurse u podmorju na ivici je sukoba sa Grčkom, ali i sa Izraelom, Egiptom i Francuskom.\nČini se da Erdogan pokušava da, poput Ataturka, projektuje snagu zemlje u realizaciju maksimalističkih strateških interesa. Međutim, prenebregava činjenicu da je u to vreme svet izašao iz Velikog rata i niko nije želeo sukobe. Sada se principi geopolitičkih uticaja znatno razlikuju, a svedoci smo i kreiranja novih, doskoro nezamislivih saveza na Bliskom istoku. Teško je očekivati toleranciju savremenih globalnih aktera prema pretenzijama za resurse ili projekciji interesa poput iskustva iz 1938, kada je potpisan Minhenski sporazum. Niko više nema takve utopističke ideje o trajnom miru u svetu. Ali mir se ne nameće već se osvaja uzajamnim poverenjem. A Turska ga sasvim sigurno ne obezbeđuje enormnim izvozom naoružanja i vojne opreme (NVO) u Azerbejdžan, ugrožavajući tako bilo kakve šanse za mir. Turski izvoz NVO je od 278.880 dolara u julu ove godine naglo porastao na 36 miliona dolara u avgustu, a potom na 77,1 milion dolara u septembru. Takav pristup konfliktu pokazuje svim međunarodnim subjektima eksplicitnu involviranost Ankare i njene ogoljene interese u regionu.\nNažalost, u vreme katastrofalnih posledica pandemije, kao i fokusiranosti Vašingtona na sopstvene predsedničke izbore, niko od moćnih sila ne iskazuje dovoljnu diplomatsku inicijativu. Miroljubiva retorika EU i nepronalaženje odgovarajućeg odgovora na krizu kompromituje namere EU da se nametne kao strateški akter u svom okruženju. Iran se postavlja neutralno u odnosu na sukob, ali treba uzeti u obzir duboko nepoverenje između Teherana i Ankare. U Iranu živi oko 20 miliona Azerbejdžanaca, su na protestima već zahtevali podršku Bakuu, ali je Teheran svestan i njihovog separatističkog potencijala i eventualne destabilizacije zemlje. Zbog svega navedenog, kao i razvoja strateške saradnje, Iran će najverovatnije slediti ruski prilaz rešavanju konflikta.\nBez obzira na to što obe strane vode intenzivan medijsko-propagandni rat plasirajući dijametralno suprotne informacije o stanju na terenu, možemo zaključiti da Azerbejdžan trenutno ima operativnu inicijativu. Međutim, konfiguracija terena i dolazak zime uskoro će uzrokovati trajnije primirje, pre nego svi diplomatski napori. Uz tolike animozitete, nepoverenje i emocije sukobljenih strana, snaga sile neće doprineti uspešnim pregovorima i miru. Rešenje konflikta može doći isključivo sa međusobnim razumevanjem i poverenjem. U suprotnom će svako primirje u nerešenim konfliktima predstavljati najvažniji deo rata.\nNa primeru eskalacije sukoba u regionu Nagorno-Karabaha, svedoci smo kako nas jedan daleki zamrznuti konflikt može veoma lako uvući u vrtlog sukoba interesa, s nizom posledica, od ekonomskih do spoljnopolitičkih. Zato zamrznuti konflikti zahtevaju neprestani aktivni rad međunarodne zajednice, a ne pasivnost i letargiju. Ne ulazeći u istoriju sukoba Jermenije i Azerbejdžana, nameće se pitanje šta Srbija može naučiti iz poslednje eskalacije konflikta i kako da naučene lekcije na najefikasniji način primenimo u skladu s našim nacionalnim interesima.\nPrvo, država očigledno mora da definiše vitalne nacionalne interese i spoljnu politiku. Formulisanje nacionalnih vrednosti i interesa ne treba prepustiti feudalističkoj percepciji nadležnosti resornog ministarstva, prema kojoj je dosadašnji ministar odbrane odredio da je jedan od interesa svih građana Srbije očuvanje postojanja i zaštita srpskog naroda gde god on živi. Takav rečnik u strateškim dokumentima neprimeren je 21. veku jer nam iste formulacije u susednim državama ne bi ulivale osećaj bezbednosti. Pored toga, usvajanje Strategije spoljne politike jasno i eksplicitno bi nam odredilo spoljnopolitički identitet s prioritetima i ciljevima. Takva strategija zahtevala bi posvećenu agilnost u prevenciji problema, jačala bezbednost zemlje, kreirala pouzdana savezništva i promovisala srpske interese i kredibilitet. Usvajanjem spoljnopolitičke orijentacije Srbija bi definitivno relaksirala napete regionalne odnose, predupredila agresivni politički narativ iz 90-ih godina i promovisala poverenje koje toliko nedostaje na Balkanu. Ne treba posebno naglašavati da bismo usaglašenim spoljnopolitičkim stavovima sa Briselom, odnosno sa Zajedničkom spoljnom i bezbednosnom politikom EU (ZSBP). jasno pokazali vrednosne kriterijume kojima težimo i opredeljenje za integraciju kojoj se nadamo. I ne samo to, ZSBP EU predstavljala bi nam efikasni amortizer svih spoljnih pritisaka i ucena koji su uobičajeni u međunarodnoj politici, a od kojih često nema efikasnih mehanizama bilateralne odbrane.\nNakon toga neophodno je izvršiti reviziju strateških dokumenata u oblasti odbrane. Iskustva iz sukoba u Nagorno-Karabahu nameću nam pitanje da li je Vojska Srbije (VS) sposobna da odgovori novim vrstama bezbednosnih izazova. Iako su Strategija nacionalne bezbednosti i Strategija odbrane usvojeni pre 10 meseci, očigledno je da treba preispitati opredeljenje Srbije da proširuje i unapređuje saradnju sa ODKB. Taj bezbednosni savez dokazao je da pruža samo iluziju bezbednosti svojim članicama, te da su sve preuzete ODKB obligacije nižeg nivoa od nacionalnih interesa država članica. Ni nakon skoro godinu dana nisu doneseni akcioni planovi za pomenute strategije, a najverovatnije ni Vojna strategija, Doktrina VS, Dugoročni plan razvoja, kao ni doktrine nižeg hijerarhijskog nivoa. I dalje nema odgovora da li je vojna neutralnost održiva sa ekonomskog i vojno-operativnog aspekta, a posebno nema nikakvih analiza o konceptu totalne odbrane. Takođe, zanimljiv bi bio odgovor zbog čega je zaustavljen proces profesionalizacije i koji je to alternativan način koji će omogućiti odgovarajući nivo razvijenosti, popunjenosti, opremljenosti i obučenosti komandi i jedinica. Jer ipak su nam ljudski resursi najveći potencijal i trebalo bi da budu i najveća investicija.\nUkoliko se definiše vizija koje su to vojne sposobnosti koje treba razvijati u narednom periodu na osnovu revidiranih planova odbrane, onda se može pristupiti transparentnim investicijama i nabavkama u cilju izgradnje ili unapređenja specifičnih sposobnosti. Nabavke i kreiranje sposobnosti treba da budu što dalje od političara i u isključivoj nadležnosti eksperata u VS. Pri tome je naglasak na eksperte u VS, a ne na imenovana lica u Ministarstvu odbrane. Srbija je zemlja ograničenih resursa koje bi trebalo da koristi na optimalan i efikasan način, a ne da metodom pokušaja žovijalnih političara troši ionako relativno mali vojni budžet na projekte koji su bazirani na iskustvima iz ratova 90-ih. Savremeni borbeni sistemi, uključujući i bespilotne letelice, dokazuju svoju efikasnost i pozicioniraju se kao strateški značajni sistemi. Ali Srbija treba da razvija tehnologiju i složene podsisteme poput sistema za navođenje raketa (Missile Technology Control System – MTCS), u saradnji s nekom od zemalja EU prema kojoj je usmerena naša spoljna politika, a ne sa Turskom, koja je zbog svog agresivnog spoljnopolitičkog nastupa u fokusu najmoćnijih zemalja sveta. U trenutku kada je Kanada zabranila dalji izvoz MTCS tehnologije Ankari, upitna je njena sposobnost da samostalno proizvodi bespilotne letelice, a samim tim i naša namera da ih nabavimo iz Turske. Takođe, iskustva dejstava u Nagorno-Karabahu nameću urgentno unapređenje sposobnosti 224. centra za elektronska dejstva VS nabavkama najsavremenijih antidron sredstava. I na kraju, ne bi trebalo zanemariti efekte kamuflaže, odnosno maskiranja. Umesto da skromna sredstva trošimo na konjičke jedinice i održavanje ergela, treba da investiramo u projekte najefikasnijeg i najjeftinijeg maskiranja koje podrazumeva i termovizijsku i vizuelnu kamuflažu. Maskiranje je toliko važno, da ga ne treba prepustiti samo entuzijazmu pojedinaca kao što je to bilo 1999.\nNa kraju, suštinski je neophodna reforma Odbrambene industrije Srbije (OIS). Nažalost, umesto da tehnološki razvijamo našu namensku industriju, a samim tim i odbrambene sposobnosti zemlje, pojedinci su orijentisani isključivo na profitabilnost koja ne završava u razvojnim delovima državnih fabrika. Umesto privatizacije, svetska iskustva dokazuju efikasnost uspostavljanja holdinga koji bi pozvao investitore u partnerski poslovni odnos. Takva vrsta partnerstva nije novina, a primer za to je i američka vojnoindustrijska baza koja se zasniva upravo na takvim partnerstvima (Public to Private Partnership – PPP). Oblici partnerstva mogu se razlikovati, ali suština je da se ne prodaje nijedan ključni segment proizvodnje, da se ne odričemo nijedne infrastrukture, a posebno znanja. Znanje u takvoj vrsti partnerstva trebalo bi da bude u isključivom državnom vlasništvu za sve projekte NVO. Čitavi pogoni za proizvodnju mogu biti u državnom vlasništvu, a da njima upravljaju privatnici. Samo tako možemo unaprediti proizvodnju, obezbediti konkurentnost na svetskom tržištu i doprineti odbrambenim sposobnostima zemlje. Naravno, bez stranačkog, neumerenog zapošljavanja, kao i bez fiktivno zaposlenih. U tom projektu i Jugoimport može imati svoje mesto ukoliko iskoriste svoje potencijale i preuzmu odgovornost za dalji koordinirani razvoj odbrambene industrije kroz najbolja EU iskustva holding sistema.\nSpoljna politika u stvari predstavlja odnos cene koštanja i dobijenih benefita i nema nikakvih veza ni s religijom, ni sa emocijama. Spoljnopolitički identitet Srbije treba da bude jasan svima, a orijentacija ka evropskim integracijama nesporna. U bezbednosnom kontekstu suštinski nam je potrebno pouzdano savezništvo sa moćnim i uticajnim zemljama ili integrisanje u kolektivni sistem bezbednosti koji nam garantuje mirnu budućnost. Sve ostalo su zablude plaćene investicijama trećih zemalja u sopstvene interese, ali i budućnošću naše zemlje.\n29.10.2020, 11:19h Slobo Preporuči\nDugacak tekst a ipak povrsan,nama i nasim analiticarima je nedostupan pogled na svet iz neke druge dimenzije osim ove koje imamo a to je da smo ispod povrsine dok odredjene elite a tu je svakako i ruska imaju sa mnogo vece visine i iznad povrsine pogled na svet. Uzmite recimo mogucu analizu ponasanja Erdogana i Turske sve su odvazniji i ratoborniji sve manje respekta medju saveznicima u NATO kako je dosko do toga i gde vodi . Mozda je Erdogan Putinov trojanski konj u NATO a da to on i nezna ,potrbno mu je par vojnih i par diplomatskih pobeda da pomisli da je svetska sila a svetske sile nisu bas poslusni igraci i ne trpe autoritete od drugih ko zna videcemo sta ce biti...\nNM 496, 29. oktobar 2020.


Vesti online / Sport / Fudbal / Stanković igra u humanitarnom meču "Asovi za decu"\nNekadašnji proslavljeni srpski fudbaler Dejan Stanković, rekorder po broju nastupa za državni tim, biće učesnik humanitarnog meča na stadionu Partizana pod imenom "Asovi za decu", od kojeg će sav prihod biti namenjen izgradnji dečjeg hemato-onkološkog odeljenja u Nišu.\nHumana misija: Dejan Stanković i Aca Kovačević, selektor futsal reprezentacije\nBivši fudbaler Crvene zvezde, Lacija i Intera biće kapiten ekipe koju će sa klupe predovoditi Radomir Antić, dok će u timu Bore Milutinovića ta uloga pripasti nekadašnjem saigraču iz reprezentacije Predragu Mijatoviću.\nNastup je potvrdio fudbaler Verone Boško Janković, a ranije su to učinili Nikola Žigić, Milan Jovanović, Mateja Kežman, Mladen Krstajić, Ivica Kralj, Milinko Pantić i mnogi drugi...\n- Veoma mi je drago što sam u poslednjem momentu uspeo da uskladim obaveze i zajedno sa svojim prijateljima zaigram na najvažnijoj utakmici koja postoji - utakmici za našu decu. Pozivam sve ljubitelje fudbala da budu na stadionu Partizana sledećeg utorka, kao i da podrže akciju prikupljanja sredstava za izgradnju dečjeg hemato-onkološkog odeljenja - poručio je Stanković.\nUlaznice za veliki humanitarni meč "Asovi za decu" prodaju se po ceni od 300 dinara za sever i jug, 500 dinara su zapad i istok, dok porodične ulaznice (tri) koštaju 1.000 dinara.\nHumanitarni meč, koji se igra 24. maja od 20 sati, biće realizovan u organizaciji Jovana Simića, EXIT fondacije, Nacionalnog udruženja roditelja dece obolele od raka (NURDOR), FK Partizan i podrške FK Crvena zvezda.\nFUDBAL Stanković: Nisam želeo da nasledim Karadžića!


U BiH registrovano 5.500 migranata\n354\tObjavljeno 09 jun 2020 Autor: Micro Mreza\nAko se prati dinamika kretanja migranata kroz regiju zapadnog Balkana i šire, povećani priliv se mogao očekivati dolaskom proljeća i toplijih dana, kad povoljniji vremenski uslovi i vegetacija pogoduju i olakšavaju kretanje migranata.\nIz Međunarodne organizacije za migracije (IOM) Feni su kazali da je, s obzirom na situaciju uzrokovanu pandemijom virusa korona, došlo do promjene te pojave u proteklom periodu i trenutna situacija je da su migranti ostali zaglavljeni i u situaciji da borave na mjestima gdje su se zatekli.\n''Ublažavanje ili ukidanje mjera od širenja virusa korona u BiH i u susjednim državama zapadnog Balkana i šire, svakako je doprinijela da se situacija u vezi kretanja migranata mijenja. Zabilježeno je da su kretanja migranata unutar BiH, kao i prema izvještavanjima Granične policije, u porastu. Pretpostavljamo da će broj ulazaka u BiH biti veći nego u prethodnim mjesecima'', naglasili su iz IOM.\nPo podacima Međunarodne organizacije za migracije (IOM) u Bosni i Hercegovini je registrovano 5.545 migranata, u sedam prihvatnih centara. Većinom su to mlađi muškarci, najčešće porijeklom iz Pakistana, Avganistana, Maroka, Bangladeša.\nOd ukupno registrovanih, 3.301 migrant je na području Unsko-sanskog kantona, a smješteni su u pet prihvatnih centara. U prihvatnom centru Lipa smješteno je 1.146 miranata, Miral 934, Sedra 386, Bira 529 migranata, te u prihvatnom centru “Borići” 306 migranata. Na području Kantona Sarajevo, u prihvatnom centru Blažuj boravi 1.828 migranata, a u centru Ušivak 416 migranata.


Talibani traže pomoć posle razornog zemljotresa\nTanjug 23. juna 2022. 08:21\nKABUL – Talibani apeluju na međunarodnu zajednicu da pošalje pomoć Avganistanu nakon što je u razornom potresu magnitude 6,1 stepen po Rihteru poginulo više od 1.000 ljudi, a najmanje 1.500 povređeno.\nBroj zatrpanih u ruševinama nije poznat, pa se strahuje da bi broj žrtava mogao da bude mnogo veći, prenosi BBC.\nU potresu je uništeno više od 3.000 kuća, a oko 6.000 ljudi spaseno je noćas iz pogođenih poručja.\nPotresom je najteže pogođena jugoistočna pokrajina Paktika, a Ujedinjene nacije pokušavaju svima da obezbede hitno sklonište i pomoć u hrani.\nPortparol talibana Zanihulah Mudžahid objavio je na Tviteru da je iz Pakistana u ugroženo područje Paktike stiglo osam kamiona sa hranom i drugim potrepštinama, kao i dva aviona sa humanitarnom pomoći iz Irana i Katara.\nUN nemaju dovoljno kapaciteta za potragu i spasavanje ljudi nakon razarajućeg zemljotresa u Avganistanu, a Turska je u najboljoj poziciji da ih obezbedi, izjavio je juče zamenik izaslanika UN u Avganoistanu Ramiz Alakbarov.\nJužna Koreja najavila je pomoć žrtvama zemljotresa od milion dolara.\nJapanska vlada planira da pruži pomoć Avganistanu, izjavio je danas njen portparol Seiji Kihara, dodajući da vlada koordinira poteze za brzo pružanje potrebne podrške.\nOrganizovanje veće direktne međunarodne pomoći bilo bi teško, jer mnoge zemlje uključujući SAD upućuju humanitarnu pomoć preko UN i drugih organizacija kako bi izbegle slanje novca u ruke talibana.\nKoliko obično potrošite na letovanju?\nBorelj posetio Iran, razgovaraće o nuklearnom programu\nNa jugu Japana oboren temperaturni rekord, zabeleženo 40, 2…\nU pucnjavi u Oslu ubijeno dvoje, a ranjena 21 osoba